BAKAL NIKAH - BELLA DALLY TERIMA KEJUTAN ISTIMEWA DARI ELFIRA LOY

Pelakon Elfira Loy baru-baru ini telah membuat kejutan istimewa  dan bagi meraikan sahabat baiknya, Bella Dally yang bakal diijabkabulkan dengan jejaka pilihan hatinya tidak lama lagi. Walaupun tidak secara besar-besaran, momen indah itu cukup membuatkan Bella rasa terharu.

Menerusi akaun Instagramnya, Elfira berkata beliau sanggup lakukan apa sahaja untuk menggembirakan sahabat baiknya itu dan turut mendoakan agar segala perancangan perkahwinan Bella berjalan lancar seperti yang dirancang.

"I will do anything just to make you happy @belladally I hope u like the small surprises that I arranged for you yesterday. Including the spa! ✨ Praying the best for her, hoping everything will go smoothly until the day! YAHUUUUUUUU , Can't wait to see you on that special day," tulisnya.

Berseri betul wajah kedua-dua selebrit ini, Elfira semakin manis wajahnya selepas berkahwin dan Bella pula sangat cantik dan jelas sekali terpancar sinar kebahagiaan di wajahnya. Kami harap hubungan persahabatan mereka berdua ini akan kekal baik sehingga akhir hayat.

Klik untuk gambar besar

www.myartis.com / Sumber & foto: Beautifulnara, Instagram Elfira Loy & Bella Dally

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU ALIFF AZIZ: "NIAT TIDAK HALALKAN CARA.... BISIKAN SYAITAN SANGAT HALUS...."

"Jikalau kamu menemukan aib yang ada dalam diri seseorang maka galilah aib yang ada pada dirimu sendiri, kerana belum tentu dirimu memliki sedikit dari orang tersebut.

"Fikir fikirkanlah dan bermunasabah diri kerana niat tidak akan dapat menghalalkan cara. Terlajak perahu boleh ditarik balik tapi terlajak kata sangat buruk padahnya. Bisikan syaitan sangat halus di hati dan manusia.

"Hanya iman yang dapat menyelamatkan kita," tulis ibu kepada penyanyi dan pelakon berasal dari Singapura, Aliff Aziz, iaitu Siti Hafizah Sheikh Mohamad yang tampil bersuara mengenai kemelut rumah tangga anaknya itu bersama isterinya, Bella Astillah.

Klik untuk gambar besar

Sehingga ke hari ini, kontroversi kecurangan Aliff nampaknya masih belum reda apabila ibunya memuantaik foto kata-kata bermadah mengenai aib seseorang selain meminta anak dan menantunya itu untuk muhasabah diri.

Terdahulu, Bella menerusi akaun Instagramnya mendakwa suaminya sudah lebih seminggu tidak balik ke rumah dan memuatnaik beberapa paparan skrin perbualan dirinya dengan seorang wanita yang menjadi saksi suaminya berhibur di sebuah kelab malam bersama pelakon baru, Oktovia Manrose.

Malah, Bella juga mendakwa beliau mempunyai video bukti kecurangan suaminya. Bagaimanapun, Aliff masih lagi menyepikan dirinya dan enggan memberikan sebarang komen berhubung kontroversi rumah tangganya.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUTANG TEATER - OGY DAH BAYAR PADA 6 ORANG GUNA DUIT JUALAN PES KARI

"Terlalu Bersyukur. Dari Hasil Jualan Dan Kempen Pes Kari Ni Saya Dapat Bayar 6 Org Yg Terlibat Dlm Teater Tu.

"Mmg Ramai Lagi Yg Belum Dibayar Dan Saya Masih Berusaha Nak Dapatkan Dana Kerana Memahami Mereka Nak Beraya.

"Saya Nak Ucapkan Betbanyak2 Terima Kasih Kpd khairulhakiminmuhammad Dan Team Yg Bersusah Payah Menjalankan Kempen Ini Dan Kpd Semua Pelanggan2 Yg Membeli Dgn Ikhlas Baik Utk Sendiri Maupun Membeli Utk Menderma.

"Saya Terlalu Terharu Sangat.. Saya Sentiasa Berkata Allah Akan Tolong Dan Saya Takkan Putus Bermohon Berdoa Pada Allah Kerana Saya Wajib Bayar Hutang2 Ini Walaupun Saya Tak Ambil Satu Sen Pun Duit Hasil Jualan Tiket Dan Bukan Salah Saya Pun Dgn Apa Yg Terjadi Tetapi Saya Harus Menjaga Maruah Org lain Yg Terlibat.

"Biar Saya Dikecam Tapi Saya Tak akan Lari Daripada Tanggungjawab Saya Utk Menyelesaikan Hutang2 Ini. Lambat Atau Cepat Saya Tetap Bayar," kongsi Fauziah Ahmad Daud mengenai perkembangan terkini perihal hutangnya dengan pelakon teater Korupsi Dewan Semandung, yang pernah dipentaskan pada 28 Februari hingga 1 Mac lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGGIAT SENI BERSATU KUMPUL DANA - BALU ZAIBO TERHARU

"Apabila rakan artis tampil membantu mengumpul dana dan membuat persembahan memperingati suami, pelbagai perasaan timbul termasuk sedih, sayu, gembira.

"Apa dilakukan Saiful yang juga adik angkat Zaibo menunjukkan keprihatinan terhadap kami sekelurga dan Insya-Allah usaha mereka akan mendapat ganjaran berlipat ganda daripada Allah," kata balu kepada Allahyarham pelakon dan pelawak Zaibo iaitu Siti Hawa Sawal.

Beliau terharu apabila ada pihak menganjurkan persembahan amal bagi memperingati pelakon dan pelawak itu yang diadakan di The Space, Oasis Village, Petaling Jaya semalam.

Siti Hawa berkata, usaha pengasas Positive Music 4 positive people (PM4PP), Saiful Azlan Freezailah bagi mengumpul dana untuk membantu keluarganya akan digunakan dengan sebaiknya termasuk merialisasikan projek galeri untuk Zaibo yang sedang dalam proses pembinaan di Rengit, Johor.

Klik untuk gambar besar

Timbalan Menteri Pelancongan, Seni dan Budaya Malaysia, Muhammad Bakhtiar Wan Chik turut hadir merasmikan acara itu.

Antara barisan selebriti yang terlibat pada acara itu termasuk Noh Salleh, Kayda Aziz, Penunggu, Airwaves on Fire, Skies Are Red, Papi Zak, Nizam Jentik, Faisal Merican dan Juliana Heng.

Dalam pada itu, Siti Hawa berkata, projek galeri untuk Zaibo sudah pun 20 peratus siap dan ia menelan belanja RM50,000 untuk disiapkan.

Katanya lagi, galeri itu dijangka siap sepenuhnya sebelum kedatangan bulan Ramadan akan datang dan berharap agar kewujudan galeri itu dapat meneruskan legasi suaminya untuk generasi akan datang.

"Setakat ini Alhamdulillah semuanya berjalan dengan lancar... Setiap hari kami anak beranak turut membantu apa yang patut bagi memastikan projek galeri itu siap dalam tempoh ditetapkan," tuturnya.

Zaibo atau nama sebenarnya Zainal Ariffin Abdul Hamid meninggal dunia pada 14 November tahun lalu selepas menderita kanser esofagus.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYOK MAKAN ANGIN DI AUSTRALIA - LIYANA JASMAY AKAN KUARANTIN DIRI

"Big up to @airasia for arranging the change of flights for us. We were supposed to fly back to Malaysia on the 23rd March but amidst the coronavirus scare, we decided to cancel some locations, shorten our shoot time and come home early.

"The timing was perfect as we arrived early morning on the 18th, right on the dot of the restricted movement order by the Malaysian government. We will be doing self quarantine for 14 days as instructed to look out for symptoms (if any) and are so happy to be back and rest at home," demikian kongsi Liyana Jasmay yang memaklumkan dia dan pelakon Intan Ladyana telah pun tiba di Malaysia awal pagi semalam selepas bercuti dan menjalani penggambaran di Australia.

Bagaimanapun, susulan bermulanya Perintah Kawalan Pergerakan di Malaysia pada 18 Mac lalu, Liyana berkata dia dan Intan bersedia untuk kuarantin diri sendiri selama 14 hari di rumah.

Klik untuk gambar besar

"Masa ketibaan kami di Malaysia adalah pada awal pagi 18 Mac, sebaik sahaja bermulanya perintah kawalan pergerakan di negara kita.

"Kami akan kuarantin diri sendiri selama 14 hari seperti yang diarahkan untuk mengenal pasti jika ada gejala yang berlaku," ujarnya yang pernah dikecam teruk oleh netizen susulan tindakannya ke luar negara di saat-saat penularan wabak COVID-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS SEDEKAD, 33 BUAH FILEM MELAYU KLASIK TERBAIK CATHAY-KERIS BAKAL DITAYANG DI ASTRO BUAT KALI PERTAMA

Demi menghormati pelakon klasik berbakat besar, Astro telah bekerjasama dengan I.E. Entertainment yang berpengkalan di Singapura untuk membawa 33 buah filem terbaik Melayu Klasik daripada penerbit filem-filem Melayu terkemuka era terdahulu iaitu, Cathay-Keris Films.

"Pihak kami rasa amat berbesar hati dan teruja dapat bekerjasama bersama Cathay-Keris Films menerusi syarikat pengedarnya di rantau Asia, I.E. Entertainment Pte. Ltd. dalam membawakan 33 filem melayu klasik terbaik untuk dipersembahkan kepada penonton Malaysia dan Brunei menerusi platform Astro.

"Menariknya, kesemua filem tersebut akan ditayangkan semula setelah lebih 10 tahun tidak dipertontonkan di mana-mana platfrom televisyen berbayar Malaysia. Kami percaya nilai hiburan di dalam 33 filem ini pasti akan mengubati rindu penonton dengan karya-karya yang pernah mengecapi kegemilangan suatu ketika dahulu.

Klik untuk gambar besar

"Malah dalam pada yang sama memperkenalkan kepada generasi baru kepada filem melayu klasik. Lebih istimewa, filem-filem ini juga adalah sebagai tanda penghargaan buat barisan penerbit serta produksi gergasi, dan nama-nama besar yang pernah mewarnai industri perfileman melayu seperti Nordin Ahmad, Latifah Omar, Hajah Umi Kalsom, Mat Sentul dan ramai  lagi.

"Kami harap initiatif ini mampu membuatkan karya-karya seni tempatan sentiasa dihargai dan tidak lapuk ditelan zaman," kata Naib  Presiden, Perniagaan  Melayu Nusantara & Ketua Astro Shaw, Raja Jastina Raja Arshad.

"Saya rasa amat gembira dengan usaha Astro dalam mempersembahkan Filem  Klasik Melayu di Malaysia dan Brunei menerusi platform  Astro. Kami percaya Astro adalah rakan kerjasama terbaik dalam mengembalikan nostalgia filem klasik Melayu daripada arkib Cathay-Keris Films kepada  penonton muda yang akan menontonnya  buat pertama kali sekali gus melihat bagaimana pembikinan filem yang telah berkembang selama bertahun-tahun.

"Ini adalah cara yang baik untuk mengenali filem, era, dialek, trend fesyen, gaya, dan proses pembikinan karya Melayu," ujar Indra Suharjono, Pengasas Bersama I.E. Entertainment.

Untuk makluman, kesemua 33 buah filem tersebut adalah antara filem hebat yang pernah ditayangkan pada tahun 1950an sehingga 1960an. Antaranya adalah Pontianak Gua Musang, Sumpah Pontianak, Jula Juli Bintang Tiga, Tunang Pak Dukun, Dang Anom, dan Chuchu Datuk Merah yang menampilkan sentuhan gubahan muzik oleh komposer Singapura yang terkenal dengan menghasilkan lagu kebangsaan negara tersebut, Zubir Said.

Filem-filem ini akan ditayangkan di Astro Citra dan Astro Prima serta platform penstriman OTT, Astro Go dan On Demand bermula September 2021. Malah ini merupakan kali pertama karya-karya tersebut akan ditayangkan di Astro selepas lebih sedekad.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITAWAR BERLAKON AKSI BOGEL DALAM SIRI NETFLIX - RAJA ILYA TERPAKSA TOLAK

"Tawaran yang saya terima itu bayarannya bagus dan diterbitkan syarikat produksi yang besar. Namun, saya tak nak buat. Sesetengah orang akan menerima babak sebegitu sebagai karya seni. Itu bergantung kepada individu sendiri.

"Namun, saya tak selesa untuk melakonkan babak yang memerlukan saya berbogel atau berkaitan dengan aksi seksual. Jadi, saya tolak," jelas pelakon Raja Ilya yang terpaksa menolak tawaran berlakon untuk siri Netflix kerana watak itu memerlukan dia berbogel.

Ilya yang menerima tawaran berkenaan kira-kira dua tahun lalu itu bagaimanapun tidak mendedahkan judul siri yang akan ditayangkan di saluran Netflix itu.

Klik untuk gambar besar

Menerusi video yang dikongsikan, pelakon berusia 36 tahun itu berkata, dia ada pendiriannya sendiri untuk tidak menerima tawaran lakonan yang tidak sesuai dengan kehendaknya.

Menurut Ilya kini menetap di Perth, Australia, itu adalah kehendaknya sebagai individu dan sentiasa menghormati pendapat orang lain yang mungkin menganggap lakonan babak sebegitu sebagai karya seni.

Ilya berkata, dalam tahun yang sama, dia juga berpeluang menghantar video uji bakat untuk filem Star Wars: The Rise of Skywalker dan Jurassic World, namun tiada sebarang maklum balas.

Selain itu, namanya turut disenarai pendek untuk watak Kamala Khan dalam filem terbitan Marvel Studios iaitu Miss Marvel.

"Untuk uji bakat itu, nama saya disenarai pendek, namun tidak ada maklum balas. Saya anggap tidak ada rezeki pada waktu itu kerana saya tahu ada beberapa pelakon lain dari India yang turut disenarai pendek," tuturnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERUNDUR JADI DJ - AJAK SHIRO NAFI LUPA DIRI, BERMEGAH

Keputusannya berundur sebagai penyampai radio, pelawak dan pengacara, Ajak Shiro berkata, bukan kerana bermegah apabila dinobatkan juara program Maharaja Lawak Mega (MLM) 2018, Jumaat lalu.

Jelas Ajak, keputusan itu sebaliknya, dibuat selepas mengambil kira pelbagai aspek, termasuk mendapat pandangan pihak pengurusan.

"Terima kasih atas spekulasi yang dibuat, namun saya tidak melatah. Saya tahu, ada pihak beranggapan saya sudah lupa diri apabila Shiro diumumkan juara MLM 2018.

"Namun, ramai yang tidak tahu, komitmen sebagai penyampai radio tidak semudah yang disangka. Sejak tiga tahun lalu, saya belum berkesempatan menghantar anak ke sekolah kerana perlu bergegas ke konti pada awal pagi.

Klik untuk gambar besar

"Keinginan itu sentiasa ada, namun saya terpaksa pendam kerana terikat dengan tugas," jelasnya.

Yakin dengan rezeki yang tertulis, Ajak atau nama sebenarnya, Mohamad Hanafi Razak, 33, menyertai stesen Hot FM pada 2016, mengendalikan segmen Geng Pagi Hot bersama Shuk Sahar dan Fizie.

Program itu bersiaran setiap Isnin hingga Jumaat, bermula jam 6 hingga 10 pagi.

Mengulas perancangannya selepas diumumkan juara MLM 2018, Ajak berkata, dia berhasrat membawa keluarganya menunaikan umrah di Tanah Suci Makkah pada Mac ini.

"Alhamdulillah, doa saya ketika menunaikan umrah tidak lama dulu dimakbulkan Allah apabila sepanjang tahun lalu, rezeki saya dipermudahkan.

"Saya mahu kembali ke Tanah Suci sebagai tanda terima kasih atas rezeki yang diberikan. Sudah lama sebenarnya saya merancang untuk ke Makkah bersama keluarga.

"Apabila menang, ia memudahkan lagi perancangan untuk ke sana. Sebaik-baiknya wang kemenangan itu dibelanjakan untuk tujuan yang murni," katanya.

www.myartis.com / Sumber & foto: Berita Harian & Instagram Ajak Shiro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL AHMAD: "LEBIH RAMAI ORANG MENYAMPAH, BERTAMBAH TINGGI DIPERKATAKAN"

Nampaknya kritikan dan sendaan pihak tertentu mengenai bakat nyanyian pelawak dan pengacara Nabil Ahmad nyata memberikan impak apabila video lagu 'Pening' yang dikongsi menerusi YouTube sejak 23 Januari lalu mendapat sambutan peminat.

Nabil yang juga pernah menjadi seorang pelakon itu bersyukur apabila rasa menyampah sesetengah netizen terhadap nyanyiannya membolehkan video muzik 'Pening' meraih hampir 1.3 juta tontonan, kira-kira tiga minggu selepas single berkenaan dilancarkan.

"Saya tidak kisah pun kerana sejak awal menghasilkan lagu ini, saya sudah bersedia untuk berdepan cemuhan. Malah, bagi saya, lebih ramai orang menyampah, bertambah tinggi kebarangkalian nyanyian saya diperkatakan.

"Pada masa sama, kita kena sentiasa berfikiran positif kerana kelompok yang memberikan komen membina juga setara, sekali gus membuktikan lagu ini tetap menerima pujian," katanya yang pernah merakamkan single dengan Aziz Satar sebelum ini.

Berbeza dengan 'Pening' yang dirakam secara solo, lagu berjudul 'Baik Punya' itu dihasilkan bagi kempen pelancongan, bukan untuk pasaran komersial.

Klik untuk gambar besar

Terdahulu, kemunculan kali kedua selebriti berusia 36 tahun itu dengan dendangan ciptaan DJ Fuzz manakala lirik olehnya bersama Waris dicop sebagai sumbang. Bahkan, sesetengah netizen meminta Nabil menumpukan sahaja perhatiannya terhadap bidang pengacaraan dan lakonan.

Tegas Nabil, segala cemuhan tidak mematahkan semangatnya untuk menerbitkan single kedua dalam masa terdekat. Dia juga akan terus mengekalkan khidmat DJ Fuzz dan Waris bagi lagu terbaru nanti, selain tetap mengetengahkan konsep senda gurau.

"Sebelum ini, memang ramai rakan seangkatan (pelawak lain) tampil dengan single, tetapi dendangan saya berbeza. Selepas Pening, saya mahu menumpukan perhatian terhadap dendangan komedi.

"Pelawak dahulu juga pernah muncul dengan lagu sebegini, termasuk Jalil Hamid, Allahyarham Din Beramboi dan Shamsul Ghau Ghau, yang memang bertepatan dengan identiti masing-masing. Jadi saya ingin menyambung usaha mereka," ujarnya lagi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUDUHAN TAK MASUK AKAL" - NEELOFA NAFI PUNCA KERETAKAN RUMAH TANGGA KAKAK

"Saya sayang kakak saya, sayang anak saudara saya. Semua tuduhan itu tidak masuk akal. (Saya) Harap orang ramai, rakan dan keluarga boleh menjadi penyokong terbaik buat mereka. Orang luar tak tahu apa yang mereka lalui.

"Saya harap masyarakat boleh mendoakan yang terbaik untuk mereka dalam apa juga situasi yang sedang dihadapi ketika ini," demikian kata pelakon dan pengacara, Noor Neelofa, 30.

Pengacara program MeleTop itu menafikan mendakwa tuduhan dirinya menjadi pencetus kemelut rumah tangga kakaknya, Noor Nabila sebagai tidak masuk akal. Begitupun, Neelofa pada masa sama berharap semua pihak turut mendoakan kesejahteraan pasangan berkenaan.

Neelofa berkata demikian ketika mengulas komen netizen yang menyalahkannya sebagai punca pergolakan hubungan antara kakaknya dengan suami, pelakon Sharnaaz Ahmad, 33.

Klik untuk gambar besar

Pasangan yang dikurniakan seorang cahaya mata berusia lapan bulan, Jebat Jayden, itu dikatakan berantakan apabila Sharnaaz terbabit beberapa kali berkongsi status di laman sosial, seakan-akan membayangkan situasi dilaluinya sekarang.

Neelofa yang juga seorang usahawan berjaya itu terheret sama dalam spekulasi netizen terbabit gara-gara meninggalkan komen ringkas di status Instagram kakaknya, yang dilihat seperti membalas kenyataan bintang filem 'Juvana' serta 'Darah Panas' itu.

Ada netizen di laman sosial mendedahkan Sharnaaz dan Nabila yang mendirikan rumah tangga pada 31 Mac 2017 itu hadir untuk berjumpa dengan pihak kaunseling di Jabatan Agama Islam Wilayah Persekutuan (JAWI).

www.myartis.com / Sumber & foto: Berita Harian, Kosmo & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI ORANG INDUSTRI DAH KENAL - ANDI BERNADEE DEDAH 'SUSPEK' PENGURUS SEORANG LAGI ARTIS

"Maaf saya tak boleh lagi dedahkan nama apatah lagi wajah suspek selagi kes dalam siasatan. Apabila kes ini dibawa ke mahkamah, kita semua akan tahu siapa dia. Alhamdullilah, hampir semua kenalan dalam industri hiburan sudah tahu perkara ini dan kenal siapa orang itu.

"Maklumlah, suspek juga merupakan pengurus kepada seorang lagi artis," itulah tulis penyanyi andi Bernadee menerusi sebuah hantaran Instagram Storynya untuk tatapan peminat.

Susulan daripada kes penipuan yang melibatkan kawan baiknya, Andi tampil memberi sedikit bayangan tentang siapakah 'suspek' yang telah melakukan aktiviti tidak bertanggungjawab tersebut sehingga mendatangkan kerugian sebanyak RM70,000.

Klik untuk gambar besar

Dedah penyanyi lagu Satu Peluang itu, individu tersebut merupakan pengurus kepada seorang penyanyi rap terkenal negara. Malah, Andi juga turut meletakkan sepotong lirik lagu rap popular dalam hantarannya itu.

Dalam pada itu, Andi turut meminta mana-mana pihak supaya tidak menyebut nama mana-mana individu kerana enggan mengeruhkan lagi keadaan. Pelakon 'Melastik Ke Hatimu' tersebut sebelum ini ada tampil menafikan beberapa nama rakan artis sebagai 'suspek' kes tersebut.

Terdahulu, Andi hadir ke Ibu Pejabat Polis Daerah Dang Wangi bagi membuat laporan polis berhubung seorang individu yang telah melakukan pecah amanah dan menipu wang miliknya difahamkan mencecah puluhan ribu ringgit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK KM: "KAU ADIK-BERADIK AKU KE NAK SOUND-SOUND AKU?... ITU ANTARA SAYA DENGAN TUHAN LAH"

"Bagi saya suka hati akulah, kau adik beradik aku ke nak sound-sound aku? Kau tengok buat apa. Itu jawapannya. Itu antara saya dengan Tuhan lah, yang korang tu jaga bahagian korang. Jangan ambil kerja Tuhan nak jatuhkan bala dekat orang.

"Takut kau yang dapat bala," demikian kata usahawan sensasi, Liana Rosli atau Kak KM yang berpesan kepada netizen supaya tidak perlu menjaga tepi kain orang lain dan apa yang berlaku itu antara dirinya dengan Tuhan.

Baru-baru ini hangat diperkatakan video memaparkan Kak KM memuat naik video menyusukan anaknya di sebuah restoran. Video tersebut menimbulkan rasa kurang senang netizen yang didakwa menjatuhkan martabat wanita sehingga menerima teguran daripada beberapa individu.

Klik untuk gambar besar

Dalam satu temu bual, Kak KM berkata perkara itu tidak sepatutnya menjadi perdebatan kerana ianya situasi biasa bagi ibu yang ingin menyusukan anaknya.

"Bagi saya nak beri anak susu benda itu memang sangat normal, mungkin sebab Kak KM yang menyusukan sebab itulah jadi viral. Masa nak buat video itu memang Kak KM ambil tempat di sudut dan bahagian depan memang tak ada orang.

"Benda itu memang tak ada isulah, takkan kita nak masuk bilik air pulak. Sebenarnya kita pakai je nursing cover, selepas itu bila kita nak buat video kita cabut," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - LATIHAN ERRA & AWIE UNTUK WATAK SEMBILU

Video latihan Awie dan Erra yang bakal mengimbas kembali zaman kegemilangan filem Sembilu. Bagi anda yang 20 tahun lalu masih handsome dan masih cantik jelita... pasti anda bakal teringat kembali nostalgia manis tersebut.

Artikel terdahulu:

ADEGAN PANAS AWIE & ERRA DIKURANG KERANA EDAH

Selain Awie dan Erra, turut berlakon dalam konsert Teaterikal Suara Kita itu yang bermula 3 Mac ini ialah Ziana Zain. Jom tengok!

Video selepas ini:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"JAGA DIRI ANDA & ORANG TERSAYANG" - BUNGA CITRA LESTARI POSITIF COVID-19

Menerusi muat naik di laman Instagram, penyanyi dan pelakon Bunga Citra Lestari memaklumkan dirinya dilaporkan positif wabak Covid-19. Menurut Bunga atau lebih mesra disapa BCL, dia kini bakal menjalani tempoh kuarantin kendiri seperti yang dinasihatkan oleh pihak doktor.

Dikesempatan itu juga, ibu kepada seorang anak ini turut menyeru kepada semua pihak untuk sentiasa menjaga kesihatan lebih-lebih lagi ketika detik sukar ini.

"I just got my results back today and tested positive for corona virus. I'm in self isolation now and Insya Allah will fully recover soon.

Klik untuk gambar besar

"I encourage everyone to take all the steps to stay safe and healthy. Please take care of yourself and your loved ones. Build up your immune system and do take this seriously. I'll see you soon," tulisnya.

Melihat di bahagian komen, rata-rata netizen dan rakan artis meluahkan rasa simpati selain turut mendoakan semoga Bunga kembali sembuh seperti sedia kala.

"Stay strong and get well soon. - "InsyaAllah, you'll get better soon. - "Bismillah, semoga cepat sembuh Bunga. - "Get well soon. You can fight this," antara kata-kata semangat netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH KENAL MESKIPUN PENGLIHATAN SUDAH TIADA - ANNE ABDULLAH MINTA RAKAN ARTIS ZIARAH ROSLAN SALLEH

"Alhamdulillah, saya lihat keadaannya kini semakin baik. Abang Lan sudah boleh duduk dan berselera makan. Walaupun penglihatannya sudah tiada namun dia masih mengenali kami yang datang menziarahinya baru-baru ini."

Itulah kata dramatis Anne Abdullah atau Noraini Abdullah, 49, yang memaklumkan pelakon veteran, Roslan Salleh masih mengenali rakan-rakan yang datang menziarahinya, meskipun penglihatan terganggu.

Ketika dikunjungi rakan-rakan selebriti baru-baru ini, tahap kesihatan Roslan dilaporkan menunjukkan perkembangan positif dan kembali bersemangat. Pada kunjungan itu, Anne turut ditemani oleh pelakon Fauziah Nawi dan Liza Abdullah ke kediaman Roslan di Masjid Tanah Melaka pada Selasa lalu.

Kata Anne, sebagai kenalan rapat pelakon veteran itu, dia dan rakan-rakan gembira melihat perkembangan positif ditunjukkan Roslan meskipun kesihatannya terganggu.

Klik untuk gambar besar

Dalam pada itu, Anne turut berpesan kepada rakan selebriti yang mengenali Roslan agar meluangkan masa menziarahinya. Ini kerana kata Anne, daripada raut wajah Roslan, aktor itu ternyata nampak lebih bersemangat dan gembira apabila ada rakan-rakan datang mengunjunginya dan bertanya khabar.

"Meskipun kami semua sibuk dengan urusan kerja, Alhamdulillah kami cuba luangkan masa berjumpa dengannya. Saya harap rakan-rakan selebriti lain turut datang menjenguk Abang Lan," ujarnya.

Berkongsi mengenai keadaan Roslan, Anne menjelaskan penglihatan pelakon itu terjejas bukan disebabkan penyakit diabetes tetapi akibat sering mengalami sakit kepala kronik. Disebabkan itu, doktor mengambil keputusan mematikan saraf matanya bagi mengurangkan sakit kepala yang ditanggung.

"Penglihatannya mungkin terjejas tetapi selepas melakukan pembedahan itu, Abang Lan kini tidak lagi menanggung sakit kepala kronik," tuturnya.

Sementara itu, Anne turut memberitahu sekiranya orang ramai ingin memberi bantuan kepadanya, mereka boleh berbuat demikian dengan membeli produk jualan Roslan sebagai tanda sokongan.

"Sewaktu Abang Lan masih sihat, dia rajin ikut kami berniaga. Mungkin ramai yang tak tahu, perniagaan jualan sambal hitam dan daging dendeng yang diusahakan masih lagi dijual. Kami rakan-rakan selebriti turut membeli sebagai tanda sokongan dan membantu mana yang termampu," jelasnya.

Terdahulu, kesihatan Roslan dilaporkan berada dalam keadaan kurang baik akibat penyakit diabetes yang dihidapinya sejak 10 tahun lalu. Keadaannya menjadi lebih teruk apabila dimasukkan ke hospital pada Mei lalu kerana melecur pada bahagian kaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IKUT PERTUNJUK-NYA MENERUSI ISTIKHARAH" - NAZIM OTHMAN

Pelakon Nazim Othman menerusi laman Instagramnya telah memuatnaik dua keping foto yang didakwa dirakam pada hari dirinya dan bekas isteri, Bella Daly berbincang hati ke hati selama enam jam sebelum mereka memutuskan membawa haluan sendiri.

Melalui catatannya, Nazim memberitahu, foto itu dirakamkan sehari sebelum dia berangkat ke Kota Kinabalu, Sabah bagi memfailkan perceraian.

"Foto ini diambil pada hari kami berkongsi hati ke hati selama enam jam mengenai perpisahan. Perkara ini berlaku sehari sebelum saya 'terbang' ke Kota Kinabalu.

"Gelak tawa, sedih dan sebab musabab semua ini (perceraian), sebaiknya disimpan antara kami saja. Kami menerima takdir perpisahan ini dengan hati terbuka.

Klik untuk gambar besar

"Kami bersetuju tidak menjadikan perkara ini sensasi kepada umum... Kuncinya adalah reda," katanya yang tidak menyatakan tarikh dua keping foto itu dirakamkan.

Rata-rata netizen menganggap foto yang dikongsi secara simbolik membuktikan Nazim dan Bella berpisah secara baik.

Pada 1 Ramadan lalu, Nazim dan Bella mengejutkan peminat apabila mengumumkan mereka sudah bercerai melalui kenyataan yang dimuat naik di Instagram.

Pasangan yang bernikah pada 10 September 2016 ini, bagaimanapun tidak dikurniakan cahaya mata.

Nazim menambah, dia dan Bella menghargai setiap nasihat dikongsi peminat berhubung perceraian mereka. Pelakon drama bersiri ' Monalisa' itu mengulangi keputusan untuk berpisah cukup sukar dan menyedihkan.

"Namun, pada akhirnya kami mengikut telunjuk-Nya menerusi istikharah. Tapi Allah hanya menguji hamba-Nya yang kuat dan semua itu adalah yang terbaik untuk kami.

"Pada akhirnya juga, Allah sebaik perancang. Kami akur dengan ketentuan ini dan percaya mereka yang di luar sana juga memilih cara sama," tuturnya.

Mereka sebenarnya lebih tahu kenapa ini jalan terbaik buat hidup mereka ketika ini. Kita sebagai orang luar haruslah lebih memahami dan mendoakan yang terbaik untuk kedua dua mereka.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA BUSANA AJL35 SHERRY ALHADAD DISAMAKAN DENGAN PLASTIK SAMPAH, 'BEAN BAG'

"Dah kenapa Sherry punya baju tu. Dah macam bawa plastik sampah. - "Baju apa tu, kat lengan tu apa? Letak plastik sampah hitam ke? - "Sherry macam bawa plastik sampah. Designer suka buat design baju pelik," demikian antara twit gurauan netizen di Twitter.

"Saya ingat Sherry pegang bean bag, tapi dia tetap hot and beautiful in every way!" itulah antara komen-komen dalam kalangan netizen yang mengkritik gaun hitam yang dipakai pengacara Anugerah Juara Lagu ke-35 (AJL35) iaitu Sherry Alhadad.

Menerusi tinjauan di Twitter, busana Sherry itu telah disamakan dengan plastik sampah. Bayangan plastik sampah itu merujuk kepada lebihan kain di kedua-dua belah tangan Sherry. Selain plastik sampah, ada yang menyamakan pakaian Sherry dengan beg kekacang atau 'bean bag'.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAN HAKIM: "DIA (ERRA) KE 'KILANG KE-3' YANG MEMEY & ABBY SELALU GEMBAR GEMBURKAN TU?"

Menerusi satu entri yang dimuatnaik di laman Instagram, pelakon Norman Hakim telah membuat tanda tanya mengenai isteri ketiganya yang dikaitkan dengan pelakon dan penyanyi Erra Fazira. Namun dari cara tulisannya Norman cuba mengusik isterinya, Memey Suhaiza dan bekas isterinya, Abby Abadi mengenai perkara tersebut.

"Dia ke 'kilang ke-3' yang mummy @memeysuhaiza & mama @abby_abadi112 selalu gembar gemburkan tu? Korang rasa? Hmmm.. kita 'keep in view' (k.i.v) dulu la 'content' ni. Nanti kalau tiga-tiga 'kilang' ni berjumpa dan berkumpul, baru kita sambung balik 'topik' perbincangan okay!" tulisnya.

Menerusi entri tersebut, Norman memuatnaik fotonya bersama Erra. Norman dalam masa yang sama turut mempromosikan program Mingguan Wanita yang menggandingkan mereka berdua hari ini untuk Siaran Khas Aidilfitri sempena Syawal ketiga.

"Cuma kalau ada yang rindu untuk tengok kitorang (Saya dan Erra) beraksi bersama.. jeng..jeng..!! Insya-Allah kami akan kembali semula bermula esok setelah hampir 2 bulan berehat, istimewa dalam @mingguanwanita tv siaran khas Aidilfitri sempena Syawal Ke-3," katanya.

Klik untuk gambar besar

Entri tersebut mendapat perhatian Erra yang turut membalas dengan menurunkan komen: "Ahahaa berani awak ek..meminta minta ek," komennya.

Malah rata-rata turut memberi pelbagai reaksi menerusi komen entri tersebut. Terdahulu, Norman pernah berkahwin dengan Abby pada tahun 2002 dan bercerai pada tahun 2008. Hasil perkahwinan, Norman dan Abby dikurniakan tiga orang anak iaitu Mohamed Danish Hakim, Marissa Dania Hakim dan Maria Danisha Hakim.

Norman kemdian mendirikan rumah tangga dengan Memey Suhaiza pada tahun 2011. Hasil perkahwinan kedua itu, mereka dikurniakan dua anak lelaki, Muhammad Darwisz Hakim,  Muhammad Dikhriz Hakim dan seorang anak perempuan, Mikayla Delisha Hakim.

www.myartis.com / Sumber & foto: Astro Gempak & Instagram Norman Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI LAHIR ENGKU ALEESYA KE-12 -  NOOR NABILA TITIP DOA

"Ya Allah ku bersyukur dan berterima kasih Ya Allah.. kau serikan hidupku dan anakku dgn kehadiran Aleesya. Wahai Rabbul alamin panjangkan usianya, sihatkan dia, luaskan rezekinya, makbulkan segala doa-doanya, sempurnakan hajatnya, capaikan segala cita-citanya.

"Selamat hari jadi yang ke-12 sayang. Semoga Aleesya sentiasa dalam lindungan dan rahmatNya. We love you so much," demikianlah tulis Noor Nabila yang meluahkan rasa sayangnya kepada Engku Aleesya sempena hari lahir ke-12 serta sentiasa mendoakan agar anak tirinya itu dilindungi dan dirahmati selalu.

Nabila yang hampir dua minggu kembali bergelar isteri itu memuat naik gambar bersama suami, Engku Emran dan anak tirinya, Engku Aleesya.

Perkongsian Nabila itu mendapat pelbagai reaksi daripada netizen yang turut mengucapkan selamat hari lahir buat Aleesya serta mendoakan dilimpahi kasih sayang dengan keluarga barunya.

Klik untuk gambar besar

www.myartis.com / Sumber & foto: Rotikaya & Instagram Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


38 FOTO - NORA DANISH SEKELUARGA BERCUTI DI SWITZERLAND & PERANCIS

Pelakon dan usahawan, Nora Danish baru-baru ini telah pergi bercuti bersama suami, Nedim Nazri serta anak-anak mereka di negara Eropah iaitu Switzerland dan Perancis.

Melihat pada gambar sekitar percutian yang dikongsi oleh Nora dan suami menerusi laman Instagram, mereka sekeluarga ini kelihatan seronok apabila dapat meluangkan masa bersama ketika di sana.

Jom lihat!

Klik untuk gambar besar

www.myartis.com / Sumber: Nora Danish IG & Nedim Nazri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


12 GAMBAR - PANDAINYA DATUK TERLAJAK LARIS 'AMBIL HATI' ISTERI

"Surprise Birthday Party Abang Terlajak Laris untuk Isteri Nur Shahida Ke - 31," ujar Datuk Aliff Syukri (Terlajak Laris) di laman IGnya.

Artikel terdahulu:

ISU RUMAHTANGGA GOYAH - DATO' TERLAJAK LARIS 'KUNCI MULUT'

Nampaknya, kekeliruan mengenai masalah rumah tangga dengan isterinya Datin Nur Shahida sedikit sebanyak dapat dihapuskan dengan kebahagiaan mereka itu.

Untuk info, majlis tersebut berlangsung meriah dengan dihadiri oleh ahli keluarga, sahabat handai serta rakan artis seperti Akim AF dan selebriti TV, Wak Doyok.

Di majlis itu, Shahida jelas terharu dengan sambutan yang diterimanya. Iyalah... isteri mana tak sebak jika suami tidak pernah lupa hari bersejarah dalam hidupnya.

Jom tengok!

KLIK GAMBAR UNTUK SIZE BESAR

Foto: Aliff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


KAITKAN RAKANNYA - BEKAS ISTERI KEDUA ADI PUTRA BERANG

"Saya rasa sebagai peminat yang terlalu memuja selebriti dan artis, saya faham akan ketidakupayaan anda untuk berada dalam industri hiburan ini.

"Bila mana awak mengecam @nooraimihosamudin, itu adalah dosa awak dan dia. Tapi bila libatkan nama saya, its getting personal.

"Come and meet me!, so that we can discuss what is your problem with me," kata bekas isteri kedua Datuk Adi Putra iaitu Norshahida Zolkifly, 34, yang berasa berang.

Shahida berang apabila sebuah akaun Instagram palsu mengeluarkan kata-kata negatif mengaitkan seorang rakannya dalam hal peribadi dan rumah tangga yang pernah dilalui dahulu.

Ujar Norshahida, individu yang menggunakan akaun palsu @mannequinraf itu tidak sewajarnya melibatkan orang lain jika mempunyai masalah dengan dirinya yang pernah berkahwin dengan aktor itu.

Klik untuk gambar besar

Norshahida berkata demikian selepas memuatnaik komen sebuah akaun di laman sosial Instagram seorang rakannya yang bergambar bersama pelakon popular Syafiq Kyle.

"Akak ni rakan baik Shahida bekas isteri Adi Putra kan? tidak hairanlah perangai sama. Jangan marah," tulis akaun berkenaan.

Menurut Norshahida, dia sudah lama bersabar dengan individu berkenaan dan berharap dapat mengenali identiti sebenar disebalik akaun palsu berkenaan.

"Sabar memang sabar tapi dah lama tengok id ni. Manusia ni macam-macam, boleh tahu perangai orang, kenal saya ke?

"Sama-sama kita doakan dia agar dapat kasih sayang dari siapa-siapa yang dia nak, moga berjodohan dengan artis, baru tahu rasanya," tuturnya yang berkahwin dengan Adi sebagai isteri kedua pada 20 Jun 2016 sebelum bercerai.

Untuk makluman, pada 23 Mac lalu, Adi mengesahkan dia tidak lagi mempunyai hubungan dengan kedua-dua isterinya. Dia membuat pengumuman mengenai perpisahan itu menerusi laman Instagram.

Pada 18 Januari lalu, pelakon KL Gengster itu mengumumkan bernikah semula dengan bekas isteri pertamanya Aida Yusof atau nama sebenarnya Zuhaidah Yusof, 43.

Adi dan Zuhaidah berkahwin kali pertama pada 14 April 2006 dan tidak dikurnaikan cahaya mata sebaliknya mempunyai seorang anak angkat Zara Adelia yang kini berusia lima tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUNCUL DI IG LIVE - SAJAT DAKWA SUDAH BERHIJRAH KE AUSTRALIA?

"Kita tak lari, kita berhijrah la. Anda yang kata kita lari. Anda yang tak boleh terima hakikatkan? Selama ni kita senyap sebab kita nak buka kedai baru dekat lokasi baru. Alhamdulillah dapat support yang banyak," kata usahawan kosmetik Sajat menerusi sesi live di Instagam selepas ramai pihak tertanya-tanya di manakah keberadaannya.

Lebih mengejutkan apabila Sajat Sajat atau nama sebenarnya Muhammad Sajjad Kamaruz Zaman bersembunyi, 36, yang sebelum ini disangka masih berada di Thailand dipercayai sudah melarikan diri ke Canterbury, Australia.

Berdasarkan perkongsian di Instagram, difahamkan Sajat kini sedang menjalani kuarantin di sebuah hotel di negara berkenaan.

Pada 15 Oktober lalu media melaporkan bahawa Polis Diraja Malaysia (PDRM) masih menunggu kebenaran daripada pihak berkuasa Thailand untuk mengekstradisi Sajat yang melarikan diri ke negara jiran itu.

Klik untuk gambar besar

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan dilaporkan berkata, proses membawa pulang usahawan kosmetik itu tertakluk kepada maklum balas dari pihak berkuasa tempatan.

Dalam pada itu pada sesi live berkenaan Sajat turut menjawab pertanyaan para pengikutnya tentang status dia sebagai warganegara Malaysia. Selain itu, Sajat juga turut meminta orang ramai agar tidak menghakiminya dengan pelbagai andaian berhubung isu agama yang dianggap sangat sensitif.

"Kita dah cerai dah, dah cerai dah, dah talak tiga dah. Maaflah kita dah tak boleh bersatu kembali. Kalau saya masih Islam biar la saya dengan cara Islam saya... awak dengan Islam awak.

"Tak perlu la awak nak judge saya, kita respect each other. Sebab sekarang ni pun kalau awak nak kata apa-apa pun tak guna sebab saya dengan cara Islam saya. Tak perlu la kata saya berdosa ke... terima kasih saya sangat hargai nasihat anda semua," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI RAJA AFIQ TERIMA KECAMAN DEK TAMPIL TANPA BERHIJAB: "SUAMI SAYA ADA MENEGUR TAPI DIA TAK PAKSA..."

Pelakon Raja Afiq baru-baru ini telah memuat naik video di TikTok. Perkongsian video tersebut bagaimanapun tular selepas isteri Raja Afiq iaitu Soffwany Yusoff dikecam teruk netizen gara-gara dilaporkan sudah tidak mengenakan hijab.

Nama Soffwany menjadi bualan hangat netizen apabila melihat dia tidak mengenakan tudung ketika sedang berjalan dengan suaminya di kawasan parkir. Perubahan itu secara tidak langsung menimbulkan tanda tanya adakah Soffwany masih berhijab atau sebaliknya.

Soffwany yang juga aktif sebagai penyanyi itu berkata, isu tidak berhijab bukan satu perkara baru memandangkan dia belum sepenuhnya menutup aurat.

Klik untuk gambar besar

"Suami ada menegur saya mengenai isu ini tapi dia tak paksa saya untuk berhijab sepenuhnya. Cuma dia nasihatkan agar saya perlahan-lahan berubah ke arah kebaikan dan ikhlas melakukannya.

"Suami ada beritahu mengenai video yang dimuat naiknya tular dan menerima banyak komen. Tapi saya tak baca dan ambil tahu mengenai komen yang ditinggalkan.

"Bagi yang mengenali saya daripada zaman saya tular sebagai kakak polis viral, malah sebelum saya berkawan dan berkahwin dengan Raja Afiq, mereka akan tahu saya tidak berhijab dalam hantaran gambar atau video di media sosial saya. Jadi ia bukan perkara baru.

"Saya tak terkesan pun dengan kecaman yang dilemparkan sebab saya memang tak tahu apa komen-komen itu," ujarnya yang juga seorang anggota polis.

Menurut Soffwany lagi, dia yakin setiap kecaman yang diberikan netizen pasti ingin melihat dirinya ke arah kebaikan dan berharap orang ramai dapat mendoakan dirinya.

"Saya faham bila orang kecam sebenarnya untuk perkara yang baik. Jadi saya minta orang ramai doakan yang baik-baik untuk saya serta lebih istiqamah selepas ini," katanya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUNANG DISEMBER INI - ELLY MAZLEIN BAKAL KENALKAN WAJAH KEKASIH?

"Insya-Allah, majlis pertunangan saya nanti akan berlangsung menjelang pertengahan Disember secara tertutup. Untuk majlis ini, saya akan raikan bersama keluarga dan rakan media. Insya-Allah, majlis akad nikah dan resepsi akan diadakan dalam skala lebih besar dan diraikan bersama keluarga serta rakan," kata penyanyi, pelakon dan pengacara Elly Mazlein yang bakal melangsungkan majlis pertunangannya menjelang pertengahan Disember ini.

Elly atau nama sebenarnya Sharifah Aida Mazlina Syed Hanafi ketika dihubungi berkata, majlis itu akan diadakan secara tertutup dan sederhana. Menurutnya, dia akan mengumumkan tarikh majlis pertunangannya itu tidak lama lagi: "Saya akan maklumkan apabila semua persediaan sudah lengkap dan muktamad".

Ditanya sama ada bakal tunangnya yang hanya dikenali sebagai Azlan akan diperkenalkan kepada media pada hari pertunangan itu, Elly masih merahsiakannya: "Sama-sama kita nantikan". Selepas majlis pertunangan itu, akan ada tiga majlis lain yang akan menyusul iaitu majlis malam berinai, majlis akad nikah dan majlis resepsi yang melengkapkan lima majlis impiannya. Sebelum ini, majlis merisik berlangsung pada 19 Oktober lalu dan diadakan secara tertutup.

Penyanyi lagu 'Usah Ditambah Bara Yang Tersimpan' itu mengenali Azlan sejak Ogos tahun lalu dan sehingga kini, belum berkongsi foto wajah kekasihnya itu secara terbuka. Sebelum ini, Elly pernah berkahwin dengan pengarah Azmi Hatta dan dikurniakan cahaya mata, Putri Sara Sefhia Azmi sebelum bergelar ibu tunggal selama tiga tahun.

Klik untuk gambar besar

www.myartis.com / Sumber & foto: Harian Metro & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOKONG NAJIB - ELLIE SEDIA TERIMA RISIKO 'DIPENJARAKAN'

"Secara jujur suami saya baca komen-komen netizen dan dia juga berasa marah apabila orang bercakap macam-macam tentang saya. Dia juga takut dan bimbang saya ditangkap dan dipenjarakan, tapi dia tahu apa yang saya perjuangkan dan merestui perjuangan ini.

"Dia tahu saya lakukan ini untuk masa depan generasi akan datang. Anak-anaknya kami matang dan menerima apa yang saya lakukan. Baru-baru ini mereka minta saya datang ke sekolah kerana ada menyertai teater dan saya bertanya sama ada betul ke mereka mahu saya datang?

"Saya pula bimbang apa dan bagaimana pandangan kawan-kawan mereka terhadap saya? Tapi mereka tetap mahukan saya datang menyaksikan teater itu tanpa rasa malu.

"Tidak ada sesiapa  yang boleh menghentikan perjuangan ini dan saya sedia dipenjarakan jika dianggap sebagai satu ancaman," jelas pelakon dan pengarah Ellie Suriaty Omar ketika ditanya mengenai reaksi suami dan anak-anak dan sejauh mana dia bersedia dengan perjuangan ini.

Klik untuk gambar besar

Ellie mengejutkan dunia hiburan apabila dia terlibat menyertai perhimpunan dan demonstrasi anjuran pertubuhan bukan kerajaan (NGO) bagi memberi sokongan terhadap bekas Perdana Menteri Datuk Seri Najib Razak dan isteri Datin Seri Rosmah Mansor.

Beliau yang berusia 48 tahun yang kini mahu dikenali sebagai aktivis politik tekad dengan perjuangannya menyokong parti Umno dalam membela nasib generasi akan datang.

Ditanya bagaimana perjalanan kerjaya seninya sejak terlibat dengan gerakan menyokong Najib dan Umno, kata Ellie yang dia tidak digam tetapi faham jika dia tidak lagi dipanggil.

"Saya tidak digam mana-mana pihak tapi saya faham kalau mereka tidak lagi panggil saya. Saya tidak rancang ini akan berlaku tapi ini terjadi. Saya tidak persoalkan kenapa Allah pilih saya. Saya ditakdirkan untuk lalui perjalanan ini untuk masa depan rakyat.

Ramai yang mengkritik dan mengecam perjuangan Ellie dengan lemparan kata-kata tidak sepatutnya dan apa yang Ellie lakukan bukan saja dikritik netizen tapi kawan-kawannya sendiri termasuk Chef Wan, antara selebriti yang lantang mengkritik tindakan Ellie.

"Secara asas politiknya kalau ingin menghentam kena faham apa yang diperjuangkan. Kalau nak hentam saya tentang sesuatu isu individu itu kena faham tetang isu itu bukan menuduh saya minum ketum. Apa tu?

"Pada saya itu tak matang. Dia seorang tukang masak (merujuk kepada Chef Wan), dia tahu ketum pun boleh jadi herba yang baik untuk kesihatan. Apa yang saya nak beritahu adakah setakat itu sahaja serangannya?

Dalam pada itu, Ada segelintir pihak membuat tuduhan dengan menganggap tindakan Ellie terjerit-jerit di khalayak sebagai tidak waras.

"Ada yang tuduh saya terjerit-jerit itu hanyalah lakonan saya, itu tuduhan biadab! Hanya kerana saya seorang anak seni, saya diminta berdiam dan dicemuh kerana hak saya bersuara? Sepatutnya mereka tanya kenapa saya marah? Takkan saya nak marah saja-saja. Untuk membangkitkan perasaan rakyat, boleh ke bercakap seperti dalam kelambu?

"Kalau saya dibayar perjuangan saya berbeza. Mana mungkin seseorang mengorbankan kasih sayang terhadap bidang seni dengan imbuhan wang. Saya dapat kecaman yang sangat hebat tapi saya tidak hirau kerana saya bercakap benar," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN NABILA HUDA ISU KONSERT - PENDAKWAH BEBAS, PU SYED TAMPIL BIDAS

"Saya tetap dengan pendirian menentang kemungkaran yang berlaku dalam negara kita, Malaysia. Kita tidak mahu menjadi punca kemaksiatan kepada Allah SWT. Bukan bermakna tentangan ini kita tidak matang tetapi kita matang dalam menilai sesuatu itu baik atau buruk.

Demikian ujar Pencetus Ummah (PU) Syed Mohd Bakri Syed Ishak menerusi sebuah video yang dikongsi di Instagram dimana dia tampil membidas kenyataan pelakon Nabila Huda berhubung isu konsert penyanyi antarabangsa di negara ini.

Sebelum ini, Nabila menerusi Twitter miliknya telah memberikan pandangan berhubung cadangan protes penganjuran konsert tersebut dimana dia menyifatkan ia sebagai langkah tidak matang.

Selain itu, Nabila dalam masa sama turut meluahkan pendapat bahawa masih ada perkara lebih penting boleh diberi perhatian berbanding penganjuran konsert artis antarabangsa di negara ini.

Klik untuk gambar besar

Dalam pada itu, PU Syed menjelaskan kematangan seseorang itu sebenarnya terletak kepada kefahaman mereka terhadap perintah dan larangan Allah SWT. Jelasnya, tentangan yang dibuat bukan bererti tidak matang tetapi kematangan seseorang itu apabila mampu menilai sesuatu perkara sama ada baik atau pun sebaliknya.

Tambah Syed, hidup seseorang manusia bukan lakonan tetapi adalah suatu ketetapan daripada Allah dan ada perintah dan larangan-Nya yang perlu dilaksanakan dan ditinggalkan.

Syed turut mengucapkan terima kasih kepada Nabila kerana memanggil orang yang menentang kemungkaran sebagai tidak matang. Pendakwah itu turut meminta Nabila bermuhasabah diri dan jangan meludah ke langkit kerana bimbang terkena ke muka sendiri.

"Puan Nabila mungkin terlebih matang bila mana tuntutan Allah untuk menutup aurat masih lagi gagal dilaksanakan kecuali dalam lakonan semata-mata. Hidup kita bukan lakonan, hidup kita adalah suatu ketetapan daripada Allah dan ada perintah-Nya yang perlu kita laksanakan.

"Ada larangannya yang perlu kita tinggalkan. "Maka muhasabah diri Puan Nabila. Jangan meludah ke langkit, takut merecik ke muka sendiri," katanya.

Terdahulu, PU Syed menyatakan bantahan terhadap penganjuran konsert kumpulan Kpop Blackpink yang dijadualkan berlangsung di Kuala Lumpur pada 4 Mac tahun hadapan. PU Syed turut merancang untuk mengadakan himpunan bantahan sekiranya konsert tersebut masih diteruskan.

Ketua Dewan Pemuda Pas Malaysia (DPPM) Ahmad Fadhil Shaari turut membangkitkan isu sama dan menegaskan pihaknya tidak teragak-agak untuk menggerakkan bantahan sama jika tuntutan itu tidak diendah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILABEL JANDA GILA GLAMOR: "SAYA TAK KISAH" - ELLY MAZLEIN

Baru-baru ini, penyanyi dan pelakon Elly Mazlein ataupun lebih mesra disapa Kak Lina Pom Pom telah dilabelkan sebagai 'janda gila glamor' kerana mencari publisiti murahan apabila sering meluahkan perasaannya di media sosial.

Sering menjadi mangsa kritikan netizen, Elly memberitahu bahawa beliau tidak begitu mempedulikan segala cacian itu.

"Janda gila glamor? Eh, saya sukalah gila glamor! Adakah salah untuk saya rasa macam tu? Bagi saya seseorang artis, bila dah duduk dalam industri ni memang kena ada perasaan mahu gila glamor.

Klik untuk gambar besar

"Eh tak kisah lah orang nak kata saya ni apa pun,gila glamor ke, drama queen ke, saya okey saja dan saya suka dengan gelaran seperti itu.

"Kalau difikirkan dari satu sudut, bukan senang juga nak dapat gelaran macam tu bukan, jadi saya harus rasa gembira," katanya.

Dalam pada itu, Elly menafikan beliau kini bersikap lebih sinikal. Jelas Elly, sikapnya masih lagi sama dengan dirinya dahulu, cuma didalam kelembutan ada juga sedikit kerasnya ketika bicara.

"Sekarang, saya cakap saja apa yang saya nak cakap. Bukan apa, dulu, saya selalu kena. Sekarang saya rasa diri saya makin kuat disebabkan apa yang pernah berlaku dan apa yang saya dah harungi selama ini.

"Dalam erti kata lain, saya ni dah tak larat nak jaga hati orang lain sebagaimana yang saya selalu buat dulu," jelasnya.

Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK ANGGAP SATU KESALAHAN KRITIK HETTY KOES ENDANG - HATTAN TAK KISAH DIKECAM

"Apa salahnya saya berikan fakta untuk perbaiki sesuatu demi kebaikan? Sahabat-sahabat saya itu bukan budak baru nak belajar. Mereka ada nama besar dalam industri. Kenapa diperlakukan begitu? Ramai yang menyuarakan pendapat yang sama kepada saya.

"Jangan nak jatuhkan maruah peserta hanya kerana content televisyen. Dia boleh tegur di belakang pentas. Saya tidak peduli jika ada yang kecam saya. Bukan semuanya tidak setuju," ujar penyanyi Datuk Hattan yang beranggapan ia bukan satu kesalahan dirinya terbuka dan lantang memberi komen tentang kandungan program Gegar Vaganza musim kelapan (GV8) baru-baru ini.

Hattan berkata juri tetap dari Indonesia, Hetty Koes Endang tidak sepatutnya menjatuhkan maruah peserta yang bertanding demi menaikkan rating televisyen.

Sebelum ini, Hattan meluahkan rasa kurang senang dengan tindakan Hetty yang mengajar tentang teknik nyanyian ketika program sedang berlangsung. Bagi Hattan, tidak salah untuk berkongsi ilmu sebegitu, tetapi bukan di atas pentas ketika siaran sedang berlangsung.

Klik untuk gambar besar

Dalam pada itu penyanyi lagu 'Rendang Tak Berbuah' ini tidak ambil peduli apabila ada sesetengah pihak kurang senang dengan pendapat yang disuarakannya.

Dalam perkembangan lain, Hattan bakal muncul sebagai juri bersama penyanyi Datuk Awie dan Mas Idayu dalam program Mic On! musim kedua (MO2). Diberi tugas duduk di kerusi juri, Hattan berkata dia tidak gentar jika ada penonton yang akan mengkritik cara penjuriannya pula.

"Biasalah kena kecam. Saya tidak peduli. Kecaman itu sebahagian daripada hiburan," jawab Hattan atau nama sebenarnya Mohd Shukri Shahabudin, 58, secara ringkas.

MO2 menampilkan gandingan Azwan Ali bersama Issey Fazlisham sebagai pengacara. Sementara tiga pelawak terkenal iaitu Ropie, Ajak Shiro dan Fad Bocey ditugaskan sebagai pengurus untuk 15 orang peserta bertanding. Program ini akan disiarkan bermula 28 Januari ini di saluran Awesome TV pada pukul 9.00 malam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBERI PETUNJUK INDAH - KILAFAIRY TAK PUTUS BERDOA MAHU JADI INSAN LEBIH BAIK

"Saya selesa tidak bercerita mengenai petunjuk yang diterima hingga mengubah dimensi diri dan kehidupan. Jujurnya, saya tak putus berdoa mahu menjadi insan lebih baik dalam setiap sujud sejak dua tahun lalu. Doa saya, jika benar berikanlah saya petunjuk.

"Alhamdulillah, detik itu datang bagai rahmat yang tidak terduga. Jadi, kita harus terus berdoa memohon hajat hati. Jangan pernah mengalah, berhenti dan penat memanjangkan doa. Doa sangat mustajab dan berkuasa. Ia senjata orang Islam," tutur penyanyi dan pelakon, Kilafairy, 28.

Hidayah itu milik Allah. Dibuka pintu hati dalam membulatkan melakukan penghijrahan memberi pengertian bermakna buat Kilafairy. Siapa sangka bintang filem 'Karak' dan 'Horey! Horey!' yang sering berimej seksi dan memiliki seraut wajah menggoda itu mampu berubah 360 darjah dalam sekelip mata.

Ketika gadis seangkatan usianya sedang enak dibuai keseronokan, Kilafairy atau nama sebenarnya Syakila Nisha Jangir Khan pula didatangi petunjuk yang tidak disangka. Perlahan demi perlahan, anak kepada penyanyi era 1980, Rohana Jalil itu mula berimej sopan dan tidak lagi berpakaian menjolok mata, sejak awal tahun ini.

Kilafairy berkata, hidayah yang diterima umpama hadiah yang tak boleh ditukar ganti. Sangat indah dan istimewa. Cukuplah, simpan petunjuk untuk diri dan hanya berkongsi dengan insan rapat. Berhijrah ke arah lebih baik pada usia masih muda, penyanyi yang pernah berkolaborasi dengan bintang antarabangsa, Sean Kingston, menerusi lagu Put The Word In itu bersyukur saat beroleh hidayah.

Klik untuk gambar besar

"Saya percaya soal cepat atau lambat pasti wujud dalam sesuatu perkara. Ia termasuklah fasa yang saya lalui hari ini. Ramai berpendapat, insan yang dipilih untuk berhijrah cukup istimewa. Teman baik seperti Neelofa selalu berpesan berubah secara perlahan dan tidak terlalu drastik.

"Papa pula selalu bertanya apa yang dirasai selepas saya bertudung dan keluar rumah. Saya balas hanya satu jawapan iaitu lega. Benar, ketenangan yang diperoleh tidak boleh dijual beli," katanya.

Kongsi Kilafairy, sesuatu yang pernah terdetik langsung di hatinya saat berhijab adalah rezeki: "Soal rezeki dan tawaran kerja adalah perkara terakhir difikir ketika berhijrah. Saya memiliki produk kesihatan yang kebiasaannya perlu menunjukkan bentuk badan dengan berpakaian ketat. Bagaimanapun, saya tidak gusar.

"Saya cakap dengan pasukan kerja akan pakai baju longgar. Jika keputusan hidup ini tidak seiring dengan konsep perniagaan, saya tak kisah dan sanggup berhenti. Tetapi, sebaliknya ia bukan masalah besar. Saya serah segala-galanya atas ketentuan Allah. Namun, satu persatu rezeki datang kepada saya tanpa diduga. Allah lebih mengetahui dan menunjukkan kebesaran-Nya," ujarnya.

Bekas penuntut Diploma Pengurusan dan Pemasaran Fesyen, Kolej Antarabangsa Raffles, Kuala Lumpur itu berkata, pengorbanan besar yang dilakukannya saat berhijrah demi untuk menggembirakan ibu bapanya: "Inilah momen paling bahagia apabila dapat membahagiakan hati ibu bapa. Doa mereka akhirnya dimakbulkan.

"Sekarang, ibu bapa sudah tidak takut mahu meninggalkan saya seorang diri. Malah, saya juga ada beberapa perkara yang ingin lakukan dalam hidup. Ia seperti satu matlamat dalam mengimbangi kehidupan. Cuma, belum masanya saya berkongsi. Saya berdoa apa yang dihajati dipermudahkan," katanya.

Selain perniagaan, Kilafairy berkata, dia masih meneruskan kerjaya seni: "Saya baru saja selesai menjalani penggambaran drama Dilema Wanita terbitan Global Station. Saya terbabit dalam satu episod dan pembabitan pertama saya selepas bertudung. Bagaimanapun, sebelum ini, banyak drama yang dibintangi menuntut saya memakai tudung," jelasnya.

Sempat diusik mengenai reaksi 'cinta hati' selepas bertudung, Kilafairy berkata, dia terkejut dengan keputusannya: "Namun, kekasih sangat bersyukur dengan hijrah ini," tuturnya yang kini sedang menjalin hubungan cinta dengan jejaka bernama Sa'aid Umar Aiman yang dikenali sejak 12 tahun lalu ketika di bangku sekolah.

www.myartis.com / Sumber & foto: Berita Harian & Instagram Kilafairy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IBU MINTAK MAAF..... IBU TAK DENGAR CAKAP DOKTOR....." - FASHA ALAMI KEGUGURAN

Menerusi laman Instagram, pelakon Fasha Sandha telah berkongsi berita sedih dimana dirinya yang baru mengandung anak pertamanya bersama suami yang juga seorang pelakon, Aidil Aziz itu mengalami keguguran. Berita tersebut bersama ucapan memohon maaf buat suami dan anak-anaknya.

"Ibu mintak maaf suamiku tercinta, Rayfal dan Jemyma sayang. Sebelum cuti beraya, doktor dah pesan,untuk banyakkan berehat, jangan terlalu lasak2 😔. Ibu tak dengar cakap doktor untuk jangan banyak bergerak masa raya ni, ibu naik turun keretapi, naik turun kapal terbang, jalan laju2, buat kerja, sampai selalu terlupa ada baby kecil dalam perut ibu.

"Ibu terlalu aktif sampai lupa kandungan awal ibu perlukan ibu banyak berehat. Ibu tau ibu bukanlah ibu yang terbaik 😔. To my dear followers, Thank you for all your well wishes on my pregnancy. I'm deeply saddened to tell you I've miscarried. Doakan supaya kami kuat dalam melalui ujian ini.

Klik untuk gambar besar

"@itsaidilaziz kita teruskan berdoa dan usaha, semoga kita ada rezeki lagi dimasa akan datang. InsyaAllah kita akan lebih kuat #aidilfasha. Terima kasih Allah kerana telah menumpangkan 'Anak Syurga' ini dalam rahimku, walaupun hanya untuk seketika. #Allahisthebestplanner #redha #anakSyurgaibuAyah," tulis Fasha.

Terdahulu, Fasha yang berkahwin dengan Aidil pada 30 Mac lalu itu mengumumkan dia hamil selepas dua bulan perkahwinan mereka. Untuk makluman, Fasha mempunyai sepasang cahaya mata, Putra Rayfal, 6 dan Putri Raysha Jemyma, 5, hasil perkahwinan dengan ahli perniagaan Rizal Ashram Ramli atau Jejai pada 27 April 2012 sebelum bercerai pada 20 Januari 2016.

www.myartis.com / Sumber & foto: Astro Gempak, mStar & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETELAH LAMA DITUNDA - 'ALL TOGETHER NOW MALAYSIA' KEMBALI BERSIARAN

"Alhamdulillah, kini semuanya sudah selesai dan kami ingin merakamkan jutaan terima kasih atas kerjasama diberikan semua pihak terbabit. Justeru, keutamaan kami adalah untuk bergerak ke hadapan demi memastikan variasi kandungan terbaik dapat terus disajikan khusus buat pelanggan kami," itulah kata Naib Presiden Strategi Pembangunan Kandungan Hiburan Melayu Astro, Raqim Ahmad yang bersyukur apabila program nyanyian All Together Now Malaysia (ATNMY) dapat disambung siaran selepas lama dinantikan ramai.

Pada Jun lalu, All Together Now Malaysia terpaksa ditunda selepas siarannya mencetus kontroversi. Kecoh di media sosial bahawa program itu didakwa melanggar prosedur operasi standard (SOP) sehingga Majlis Keselamatan Negara (MKN) mengarahkan siasatan dilakukan ke atas penerbitan rancangan berkenaan susulan dakwaan pelanggaran SOP.

Terkini, All Together Now Malaysia akan kembali bersiaran bermula Sabtu ini, jam 10 malam menerusi episod istimewa. Selain itu, konsert mingguan pula akan dimulakan Ahad ini, jam 9 malam yang bersiaran selama 10 minggu.

Menurutnya, pada episod istimewa Sabtu ini, All Together Now Malaysia bakal mengumpulkan penyanyi hebat untuk menghiburkan penonton kelak.

Klik untuk gambar besar

"Episod itu akan menampilkan bintang-bintang kelahiran program popular terbitan Astro seperti Akademi Fantasia, Big Stage, Maharaja Lawak Superstar, The Masked Singer Malaysia, Gegar Vaganza, Ceria Popstar, Kilauan Emas, Golden Melodies dan sebagainya," ujarnya.

All Together Now Malaysia adalah pertandingan nyanyian adaptasi format program United Kingdom iaitu All Together Now terbitan BBC One. Malaysia negara ke-17 dan yang pertama di Asia Tenggara tampil dengan versi tempatan.

Program itu dihoskan Sherry Al Hadad selaku pengacara utama. Di Sebalik All Together Now Malaysia pula dikendalikan Dewi Remaja 2019, Shaza Bae dan Hero Remaja 2020, Nadhir Nasar.

Pengacara Aswad Jalil dan personaliti media sosial Norreen Iman pula bergandinga sebagai hos All Together Now Malaysia Live Plus. Ia ditayangkan secara serentak dengan konsert mingguan di platform digital.

Seramai 50 juri merangkumi penyanyi, pelakon, pelawak, penyampai radio, pengacara dan personaliti media sosial dilantik mengadili program itu. Mereka diketuai Datuk AC Mizal selaku Kapten Juri.

Nasib peserta akan diadili berdasarkan sistem penjurian kalah mati. Dua peserta dengan markah tertinggi setiap episod akan mara ke peringkat akhir untuk merebut gelaran juara dan hadiah wang tunai RM50,000 beserta trofi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATI BERSIH KUNCI KEJAYAAN, KATA SAJAT

"Ramai yang mengutuk, ramai yang hina, tetapi saya berdiam tidak layan apa mereka lemparkan kata-kata kesat pada saya.

"Saya tidak pernah terfikir hendak mengeluarkan kata kesat pada sesiapa pun. Sebab saya tidak ada masa untuk mengumpat pasal hal orang lain.

"Saya tidak pernah hendak pandang serong pada orang lain atau cemburu pada kejayaan orang lain," kongsi Sajat di laman sosialnya.

"Kenapa perlu kutuk, caci, sakit hati,mengata sana sini?? Patutnya jadikan inspirasi untuk diri masing-masing.

"Bukan hina sampai buat orang sakit hati, rahsia kerjayaan seseorang itu, hati kena bersih. Jangan pandang orang itu melalui luaran sahaja kita tak tahu dia macam mana. Saya bukan kata pada diri saya tapi saya berkata secara umum.

"Bukan lebih baik kita ambil yang positif pada seseorang itu. Kenapa kita nak menghukum orang sampai awak rasa awak hendak membuat kerja Tuhan?," tulisnya lagi.

Klik untuk gambar besar

"Jika anda masih terus suka menghina hina orang, mengata orang atau suka provokasi pada Individu..  percaya, awak tak kan maju kehadapan jika masih berterusan begini.

"Rahsia kejayaan saya… pandang setiap benda dari sudut positive.. jaga mulut untuk berkata kata.. sebab mulut yang berkata itu,adalah menilaikan diri seseorang itu," tambahnya seolah memberi ceramah.

Bila baca nasihat Sajat ni, ada segelintir netizen yang bertanya... mereka kena gelak ke atau kena nangis guling-guling tanda keinsafan? Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - PRA-PERKAHWINAN SHAHEIZY SAM & SYATILLA MELVIN

Bakal melangsungkan perkahwinan pada 8 Februari depan, Shaheizy Sam telah melakukan sesi fotografi pra-perkahwinannya bersama pasangannya Syatilla Melvin.

Gambar-gambar sekitar sesi fotografi pra-perkahwinan mereka telah dirakamkan oleh jurugambar rasmi mereka iaitu Amir Naufal Photography.

Enjoyzzz...!!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN BERCIUM DI PARIS:  "SILA PAKAI KANTA" - CHE TA

Masihkan anda ingat dengan gambar Zain Saidin dan Che Ta yang didakwa bercium di Eiffel Tower hingga teruk dikritik oleh pengguna laman sosial? Terkini Che Ta menyuruh sesiapa yang tidak begitu nampak apa yang dibuatnya dalam gambar itu agar 'memakai kanta'! Heh.

Malah mereka berdua juga memilih untuk tidak mengambil kisah dengan kontroversi yang tercetus. Menurut Che Ta, walaupun sering mendapat kecaman namun dia tetap akan memuat naik gambar di Instagramnya seperti biasa.

Mereka berpendapat, memuat naik sebarang gambar di akaun Instagram mereka adalah hak peribadi

"Saya tahu apabila terdapat banyak kritikan mengatakan saya dan Zain bercium. Orang buta kalau lihat gambar itu pun tahu saya tidak bercium. Sebaliknya, kami hanya ambil gambar pandang suami saya dengan jarak yang cukup dekat. Kalau tidak nampak, sila pakai kanta", katanya seolah memulang pahu buah keras.

"Itu akaun saya dan hak saya untuk memuat naik sebarang gambar sekalipun. Jika tidak suka mereka ada pilihan untuk tidak mengikut saya di Instagram. Saya sendiri tidak faham kerana kami tidak bercium pun orang boleh bikin kontroversi seperti ini", ujarnya dipetik sebagai berkata kepada Kosmo.

Selain isu tersebut, Che Ta turut menegaskan yang dia tidak pernah memaki hamun peminat ekoran isu Zain mewarnakan rambut menjadi perang.

"Saya ingin betulkan fakta. Saya tidak pernah memaki peminat, sebaliknya saya hanya meninggalkan komen untuk menjelaskan mengapa Zain mewarnakan rambutnya perang.

"Dia bukan warnakan rambut untuk suka-suka, sebaliknya kerana watak dalam siri 'Oh My English' musim ketiga", jelasnya dengan tenang.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ZAITON SAMEON TERINGIN NAK BUAT 'COMEBACK', SEDIH MASIH DIANGGAP HILANG INGATAN

Penyanyi veteran, Zaiton Sameon rasa terkilan apabila masih dianggap mempunyai masalah kesihatan sehingga kini. Dalam pada itu, penyanyi lagu popular 'Menaruh Harapan' itu turut menyimpan hasrat untuk membuat kemunculan semula dalam dunia hiburan memandangkan dia masih aktif menyanyi ketika ini namun terhenti seketika akibat pandemik.

"Ingatan saya dah makin okey.. Saya masih menyanyi lagi tapi disebabkan C0V1D ini berhenti buat sementara waktu. Saya selalu buat persembahan di majlis perkahwinan," jelas Zaiton atau nama sebenarnya Zaiton Bin Haji Sameon, 64, yang berkata dia berasa seperti bernyawa kembali apabila dapat menghiburkan orang ramai di pentas nyanyian.

Selain menghiburkan peminat di majlis perkahwinan, Zaiton yang kini dijaga adik angkat turut mengusahakan perniagaan makanan yang dikenali sebagai rendang Nasib di mana ia merupakan hasil air tangan penyanyi itu sendiri.

Klik untuk gambar besar

"Sekarang ini juga memang terjejas pendapatan dan saya tengah usahakan rendang Nasib yang saya masak sendiri jadi boleh jana pendapat sedikit," jelasnya.

Zaiton yang menjadi tular baru-baru ini di aplikasi TikTok kerana tetap tersenyum menyanyikan lagu untuk peminat meskipun turut terjejas banjir di atas rakit dilaporkan telah ditemui di kediamannya yang terlekat di Kampung Tok Muda, Kapar, Klang, Selangor menerusi program Ziarah Prihatin Seniman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU RUMAH TANGGA AQASHA - RITA RUDAINI AKHIRNYA 'BUKA MULUT'

Pelakon Rita Rudaini yang sudah hampir sebulan mendiamkan diri, akhirnya tampil untuk menjelaskan mengenai isu dan dakwaan dibuat isteri pelakon Aqasha, Noor Baizura Mohd Sabri.

Kata Rita, segala andaian dibuat itu tidak benar dan segala mesej yang ditunjukkan Baizura kononnya sebagai bahan bukti itu, hanyalah sebahagian gurauan sesama pelakon di set penggambaran.

Baizura sebelum ini memuatnaik ke Instagram perbualan di antara suaminya dan Rita, lantas mendapat perhatian netizen.

Klik untuk gambar besar

Disebabkan kedua-dua pihak, sama ada Aqasha mahupun Rita sendiri tidak memberikan sebarang maklum balas mengenainya, pelbagai andaian dan spekulasi ditimbulkan ramai pihak.

"Saya bukan baru hari ini kenal Aqasha, malah sejak dia berusia 19 tahun. Sepanjang tempoh itu, tidak dinafikan kami memang bersahabat baik.

"Bermula dengan drama Janji Kasih, kami digandingkan dalam beberapa lagi drama seperti Butakah Cinta, Jangan Bunuh Matahariku, Oh Haram 1 dan 2 sehinggalah baru-baru ini, kami sekali lagi berlakon bersama dalam Misi Laksa dan Laksam.

"Sudah lama kami tidak digandingkan bersama, kira-kira empat tahun. Apabila digandingkan lagi dalam drama Misi Laksa dan Laksam untuk siaran TV3, sudah tentu saya sebagai kawan lama gembira dengan perkembangan itu," jelas Rita.

Rita akui gandingan kali ini berbeza dengan sebelumnya apabila menerusi Misi Laksa dan Laksam, mereka berdua memegang watak suami isteri.

"Memang tidak dinafikan dalam menjayakan watak itu, sebagai kawan lama, kadangkala kami terlepas bergurau. Malah, orang produksi sendiri tahu bagaimana dalam kalangan kami bercanda. Cuma bagi orang luar yang tidak faham, pastinya susah untuk menerimanya.

"Bukan itu saja, dalam menjayakan watak itu kami membayangkan kalau kami benar-benar sebagai suami dan isteri, bagaimana situasinya. Berapa orang anak, rupa mereka macam mana dan apa saja yang boleh kami bayangkan membabitkan karakter dijayakan," katanya.

Begitupun, kata Rita, perkara itu hanya dalam situasi bekerja dan ia dianggap biasa dalam kalangan pelakon di mana pun, hanya semata-mata mahu memastikan watak dijayakan itu berkesan.

"Contohnya filem Indonesia, Test Pack dijayakan Reza Rahadian dan Acha Septriasa. Sepanjang tempoh mereka menjalani penggambaran filem itu, Acha menugaskan Reza untuk menjemputnya setiap hari di rumah untuk ke lokasi dan merasai hidup bersama sebagai suami isteri semata-mata untuk mendapatkan keserasian.

"Tugasan itu dilakukan Reza sehingga penggambaran Test Pack tamat. Ternyata latihan itu menyebabkan persembahan lakonan diberikan hidup dan Acha menang Pelakon Wanita Terbaik di Festival Filem Indonesia pada 2012.

"Itu antara contoh yang saya berikan tetapi sebenarnya setiap pelakon mempunyai cara tersendiri bagaimana hendak menghidupkan watak diberikan mengikut latar watak dan juga jalan cerita.

"Pada saya dan Aqasha, memandangkan kami memang sudah berkawan baik sejak dulu, jadi mencari keserasian itu agak mudah.

"Cuma kadangkala, apabila mendapat projek berbeza sudah pasti cara untuk mewujudkan keserasian itu juga berbeza. Namun, apabila ada yang melihatnya pada sudut berbeza, ia disalah tafsir dan menganggapnya sesuatu yang negatif," tuturnya.

Rita akui enggan mengulas atau memberi penjelasan dari awal kerana melihat situasi itu tengah panas dan tidak sesuai untuk terus masuk campur.

Baru sekarang dia mahu tampil dan memberi penjelasan mengenai perkara ditimbulkan itu sehingga dirinya teruk dikecam netizen menerusi laman sosial milik Baizura mahupun Rita sendiri.

Katanya, dalam situasi isu tengah panas dan pelbagai pihak menuding jari dan menuduhnya dengan dakwaan yang bukan-bukan, dia tidak mahu sebarang kenyataan yang diberikan kelak ibarat seperti menyimbah minyak ke bara api.

"Sekarang saya tampil kerana isu sudah reda dan drama itu pun mula diperkatakan terutama apabila TV3 dan penerbit, Zeel Production memuat naik beberapa sedutan drama yang kami jayakan ke laman sosial mereka.

"Sekurang-kurangnya dengan kenyataan yang saya berikan ini, umum faham kedudukan sebenar dan jangan pula nanti ada pihak yang tidak bertanggungjawab menggunakan sedutan terbabit dan memburuk-burukkan lagi situasi," ujarnya.

Menjelaskan beberapa dakwaan lain, seperti ada yang menuduhnya kini sudah menikah dengan Aqasha secara senyap-senyap.

Dengan tegas Rita menyatakan, sebarang perkara lain bukan urusannya terutama membabitkan hal berkaitan peribadi. Baginya, apa yang diperjelaskan semata-mata atas alasan kerjaya dan tidak mahu ada pihak tersalah tafsir mengenainya.

"Saya juga berharap kenyataan yang saya berikan ini adalah yang pertama dan terakhir serta ia menjelaskan segala-galanya. Saya tidak mahu lagi bercakap mengenainya.

"Sekiranya ada perkara lain yang mahu ditanya, ada baiknya mereka tanyakan kepada Aqasha sendiri kerana yang mencetuskan isu ini bukan daripada pihak saya tetapi daripada pihak dia," tegasnya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'DIN' MASIH TERINGAT NOSTALGIA FILEM KAMI

Masihkan anda ingat dengan filem 'KAMI' lakonan Allahyarham Sudirman dan pelakon cilik berusia 11 tahun yang memegang watak Din?

Untuk info, Zul Zamrin Zamanhuri yang memegang watak Din kini bekerja sebagai orang kuat IT di negara ini. Beliau yang pernah memenangi anugerah Pelakon Kanak-kanak Terbaik di Pesta Filem Malaysia ke-3, di Kuala Lumpur sebenarnya telah diberi peluang berlakon disamping Sudirman kerana 'tuah' sebagai peminat.

Klik untuk imej besar...

Dan hari ini, Zul telah dijemput ke Malaysia Hari Ini (MHI) sempena ulang tahun kepergian Sudirman bagi menceritakan pengalamannya berlakon disamping Allahyarham. Menurut Zul, dia sebenarnya tidak berminat lagi dalam dunia lakonan dan filem KAMI merupakan filem pertama dan terakhir baginya.

"Saya sebenarnya mengikut kata ibu yang mahukan saya berjaya dalam akademik dan bukannya lakonan.

Lakonan Zul yang selamba dalam KAMI...

"Bagaimanapun, peluang berlakon disamping Allahyarham merupakan peluang seumur hidup yang tidak dapat saya lupakan hingga ke hari ini," ujarnya yang masih menyimpan keratan akhbar mengenai berita penglibatannya dalam filem KAMI.

Terdahulu, Zul secara berseloroh mengatakan bahawa nama 'Din' dalam filem itu seperti sudah melekat dalam hidupnya. Malah anaknya juga memanggilnya Din apabila mereka menonton kembali filem tersebut.

"Filem itu hebat dan diingati bukan kerana saya, tetapi kerana nama Sudirman yang menerajuinya. Sampai sekarang saya masih ingat kebaikan Arwah dan tunjuk ajarnya ketika berlakon bersama," tambah Zul menutup bicara.

'Din' atau Zul sekarang...

Gambar daripada MHI


PEMERGIAN SYAHID: "SAYA REDHA, TAK TAHAN LIHAT DIA MERINTIH" - BAZLI UNIC

Kita semua sedia maklum mengenai berita sedih dimana anak kepada Bazli UNIC, Muhammad Syahid telah dijemput ilahi pagi semalam.

Arwah adik Syahid disahkan meninggal dunia pada jam 7.15 pagi di Hospital Kuala Lumpur, akibat kanser limfoma.

Bazli atau nama sebenarnnya Bazli Hazwan Che Osman, 33, ketika ditemui media memberitahu beliau dan isteri sudah redha dengan pemergian anak mereka.

Kata Bazli yang juga anggota nasyid UNIC, dua tiga hari lepas keadaan kesihatan Syahid terus merosot dan dia sering merintih kerana kesakitan.

"Saya redha dengan pemergian Syahid kerana sebagai bapa, saya tak tahan melihat dia merintih menanggung kesakitan.

"Walaupun saya dan isteri sedih dengan pemergiannya namun kami reda dengan ketentuan Allah SWT dan dia adalah anak syurga yang akan menanti kami di sana nanti.

Klik untuk gambar besar

Allahyarham merupakan anak pertama daripada dua cahaya mata hasil perkongsian hidup antara Bazli dengan isterinya, Asiah Abu Bakar.

Seorang lagi anaknya, Muhammad Assfan kini berusia sembilan bulan.

Jenazah adik Syahid telah selamat dikebumikan di Tanah Perkuburan Masjid Jamiul Ehsan, Kampung Kubu Gajah, Sungai Buloh, selepas solat Zohor semalam.

www.myartis.com / Sumber: Harian Metro & mynewshub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TIDAK TERLIBAT - ADLIN DAKWA DIEKSPLOITASI SINDIKET PELABURAN

Semua mengetahui berita dimana pelakon, pengacara dan pelawak Adlin Aman Ramlie, 44, telah ditahan pihak polis atas dakwaan terlibat didalam kes penipuan hartanah bernilai RM500,000.

Tidak mahu ada pihak yang terus salah faham dan menghakimi dirinya tanpa mengetahui perkara sebenar, Adlin semalam telah mengadakan satu sidang media khas bagi menjelaskan setiap butiran mengenai dakwaan yang dilemparkan kepada dirinya.

Dalam sidang media yang diadakan semalam di Sri Pentas itu, kata Adlin bahawa beliau sebenarnya telah menjadi mangsa perangkap dan eksploitasi sindiket pelaburan haram sehingga ditahan pihak polis pada Rabu lalu.

Tegas Adlin, dia tidak terlibat dalam sebarang aktiviti seperti diperkatakan dan dijadikan 'kambing hitam' bagi kepentingan pihak tidak bertanggungjawab.

"Saya ingin tegaskan di sini saya langsung tidak terlibat dalam sebarang urusan pelaburan tidak sah melibatkan syarikat berkenaan. Saya secara peribadi merasakan diperangkap, dieksploitasi selain rangkaian sindiket ini telah menjadikan saya sebagai kambing hitam," jelasnya.

Dalam pada itu, Adlin juga menafikan berita bahawa beliau ditahan reman selama empat hari. Sebaliknya, beliau hanya ditahan selama 24 jam untuk membantu siasatan dan dibebaskan dengan jaminan polis.

Pada masa yang sama, Adlin mengakui dia banyak terlibat dalam program berbentuk sistem pemasaran pelbagai peringkat (MLM) namun hanya sebagai penampilan khas atau memberi ceramah motivasi.

Jelasnya lagi, dia langsung tidak terlibat dalam mempromosikan sebarang bentuk agenda sesebuah syarikat MLM dan kali terakhir hadir sebagai penceramah pada Disember tahun lalu.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Saya tidak menafikan mengenali ramai individu dalam rangkaian ini termasuk yang ditahan pihak polis baru-baru ini.

"Bagaimanapun saya tidak mempromosikan apa juga yang mereka lakukan kerana kehadiran saya sama ada sebagai seorang profesional iaitu tetamu atau memberi ceramah motivasi. Malah kali terakhir saya muncul dalam program sedemikian adalah pada Disember tahun lalu," katanya.

Adlin  juga akan memberikan kerjasama sepenuhnya sekiranya beliau sekali lagi dipanggil oleh pihak polis menumpaskan sindiket berkenaan. Adlin juga berharap orang ramai tidak mudah terpengaruh dengan mana-mana sindiket penipuan MLM.

"Saya belajar daripada pengalaman ini dan akan lebih berhati-hati dalam setiap acara atau majlis yang akan saya hadiri.

"Kejadian ini juga diharap dapat memberi pengajaran kepada orang ramai malah rakan selebriti agar tidak mudah terpengaruh dengan rangkaian seperti ini.

"Saya akan berikan kerjasama sepenuhnya sekiranya dipanggil untuk berbuat demikian bagi memastikan sindiket seperti ini dapat dihapuskan," ujarnya dipetik sebagai berkata.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENDARAHAN OTAK & SERANGAN ANGIN AHMAR - NASIB SHARIFAH AMINAH DAPAT PEMBELAAN

Terlantar akibat pendarahan otak dan serangan angin ahmar, nampaknya penderitaan seniwati Sharifah Aminah Syed Abdullah, 75, mendapat pembelaan Perbadanan Kemajuan Filem Nasional Malaysia (FINAS) menerusi Program Ziarah Kasih FINAS Prihatin.

Kesulitan dihadapi Sharifah Aminah yang kini dalam keadaan separa sedar mendapat perhatian Persatuan Suri Dan Anggota Wanita Perkhidmatan Awam Malaysia (Puspanita) FINAS dan tiga badan lain, Global Ikhwan Sdn Bhd Holdings (GISBH), Majlis Perundingan Pertubuhan Islam Malaysia (MAPIM) serta Cdert Ohhsem Angkatan Pertahanan Awam (APM).

Minggu lalu, penaung Puspanita cawangan Kementerian Komunikasi dan Multimedia Malaysia, Datin Norlin Shamsul Bahri meluangkan masa hampir satu jam menziarahi dan bertanyakan khabar mengenai keadaan terkini seniwati yang dijaga anak sulungnya, Wan Monaliza Jamali, 52.

Aktres popular era 1980-an itu mengalami pendarahan otak dan serangan angin ahmar selepas rebah di sebuah restoran ketika menikmati makan malam bersama beberapa teman rapat pada September 2018. Bintang filem 'Mama Oh Mama' dan 'Esok Untuk Siapa' itu pernah terlantar selama empat bulan di Pusat Perubatan Universiti Kebangsaan Malaysia.

Klik untuk gambar besar

Pengerusi Jawatankuasa Hal Ehwal Industri, Kebajikan dan Data Industri FINAS, Datuk Seri Eizlan Yusof yang turut serta pada kunjungan itu berkata, program itu bertujuan menghargai pengorbanan dan jasa yang pernah dicurahkan warga industri kreatif.

Katanya, program Ziarah Kasih FINAS Prihatin itu adalah inisiatif yang dicetuskan Menteri Komunikasi dan Multimedia, Datuk Saifuddin Abdullah yang sentiasa mengambil berat mengenai kebajikan warga seni.

"Penderitaan Sharifah Aminah mendapat perhatian atas pengorbanan yang pernah dicurahkan sebagai pelakon dan penerbit. Inisiatif program ini lambang penghargaan kami kepada warga seni tidak mengira pelakon, penyanyi dan pekerja balik tabir.

"Kami memahami kepayahan dihadapi anak Sharifah Aminah dalam menanggung keperluan dan penjagaan ibunya dalam keadaan tidak bekerja. Bagaimanapun, setiap keluhan yang disampaikan, FINAS akan meneliti dan mempertimbang langkah yang boleh diambil bagi meringankan bebanan setiap warga seni yang diziarahi," ujarnya.

Selain sumbangan, FINAS bekerjasama dengan rakan strateginya iaitu GISBH, MAPIM dan APM supaya penderitaan pelakon dan penerbit itu dapat diberikan perhatian sewajarnya. Eizlan berkata, terima kasih kepada tiga badan berkenaan kerana sudi bersama FINAS dan Puspanita turun padang bagi membantu warga seni kreatif.

"Keadaan Sharifah Aminah tidak begitu baik, jadi wanita sahaja berkesempatan masuk bertemunya dalam rumah. Pada masa sama, kami juga sentiasa memastikan penjarakan fizikal memandangkan keadaannya uzur.

"Namun, Norlin sudah menyampaikan hajat anaknya. Insya-Allah, saya akan membawa perkara ini ke mesyuarat bersama Badan Bukan Kerajaan (NGO) yang terbabit dalam kunjungan untuk mengenal pasti bentuk bantuan yang akan dihulurkan bagi membantu Sharifah Aminah," katanya.

Eizlan berkata, selain Sharifah Aminah, program Ziarah Kasih FINAS Prihatin turut mengunjungi pelakon, Margaret Gan dan Supama@Loganaidu Perumal pada Khamis lalu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS RESEPSI NABIL MAHIR & AYDA JEBAT DI LANGKAWI TERPAKSA DIBATALKAN

"9.1.21 sepatutnya tarikh respsi belah saya di Langkawi. Persiapan bermula selepas pertunangan dan semuanya dah sedia. Surprise untuk Mama pun ada.

"Tapi memandangkan kes sangat tinggi, kami sekeluarga buat keputusan untuk membatalkan majlis tersebut untuk keselamatan tetamu dan keluarga. Asal buat yang wajib, kita dah happy!” katanya.

"Redha di atas apa yang berlaku, Nabil berkata sebagai hambaNya kita hanya mampu merancang namun Allah lebih mengetahui apa yang terbaik.

"Kita boleh plan. Tapi Allah lagi mengetahui. Redha dan InsyaAllah Allah berikan yang lebih baik," demikianlah tulis pengacara Nabil Mahir menerusi satu muat naik di laman Instagrm miliknya.

Klik untuk gambar besar

Berikutan peningkatan kes Covid-19, suami kepada penyanyi dan pelakon Ayda Jebat itu memaklumkan dia dan keluarga terpaksa membatalkan majlis resepsi sebelah pengantin lelaki yang sepatutnya diadakan di Langkawi, Kedah.

Nabil berkata majlis tersebut dijadualkan berlangsung pada 9 Januari lalu, namun dibatalkan demi keselamatan keluarga dan para tetamu.

Untuk makluman, Nabil dan Ayda selamat diijabkabulkan dengan dengan sekali lafaz dalam majlis serba sederhana di Kuala Lumpur pada 1 Januari lalu.

www.myartis.com / Sumber & foto: Astro Gempak, Instagram Nabil Mahir & Ayda Jebat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAAT AKHIR IKUT IBU BAPA TUNAI UMRAH - REEN RAHIM BERDOA AGAR DAPAT BERI KELUARGA HIDUP SENANG

"Perancangan Allah itu sangat hebat. Tiba-tiba saya terdetik sekali untuk ikut sama mengerjakan umrah dan Tuhan telah susun gerak hati saya dengan baik. Kebetulan saya juga cuti panjang dan semestinya sangat gembira apabila dapat mengerjakan umrah buat pertama kali bersama ibu dan bapa.

"Semestinya saya minta pada Allah dimurahkan rezeki dan dipermudahkan urusan dunia akhirat. Jika terus diberikan rezeki yang banyak, saya mahu bantu ibu bapa dan mereka boleh berehat jadi bos di rumah.

"Biarlah ibu bapa saya dapat merasa hidup yang lebih senang selepas ini," itulah kata pelakon Reen Rahim yang tidak sangka dirinya berpeluang untuk mengerjakan ibadah umrah buat pertama kali bersama kedua ibu bapa.

Klik untuk gambar besar

Menurut Reen, niat asal hanya untuk menghantar ibu bapa sahaja, namun di saat akhir hatinya terbuka untuk turut ikut sama dan segala urusan dipermudahkan.

Berangkat ke sana Tanah Suci pada 4 Mac lalu, Reen atau nama sebenarnya Noreen Ashikin Abdul Rahim, 34, berkata dia memanfaatkannya dengan memohon doa agar sentiasa dilimpahkan rezeki kerana berhasrat suatu hari nanti ibu bapanya dapat hidup senang dengan hasil titik peluhnya sendiri.

Sementara itu, Reen turut menitipkan nasihat buat peminat agar tidak terlalu berkira-kira untuk mengeluarkan sejumlah wang bagi menghantar ibu bapa ke Tanah Suci.

Dia turut menzahirkan rasa syukur kerana dipertemukan dengan sebuah agensi yang memberikan perkhidmatan terbaik sepanjang di sana.

"Saya terjumpa sebuah agensi yang membawa jemaah umrah dan terus menghubungi mereka. Kalau ikutkan dari segi follower di Instagram mereka tidaklah terlalu banyak. Tetapi hati saya sangat yakin dan syukur mereka memberikan perkhidmatan terbaik sepanjang berada di sini.

"Bagi saya jika berkemampuan tidak salah berbelanja lebih sedikit untuk keselesaan ibu bapa kerana kita faham faktor usia mereka. Jadi carilah agensi yang betul-betul menawarkan perkhidmatan terbaik untuk ibu bapa," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - ZARINA ANJOULIE TIMANG ANAK LELAKI

Pelakon Zarina Anjoulie akhirnya selamat melahirkan seorang bayi lelaki Jumaat lalu pada jam 8.30 pagi selepas sakit selama dua hari. Dia melahirkan bayi tersebut di sebuah hospital di Brunei.

"Saya masih belum lagi memikirkan nama untuknya kerana sebelum ini saya menyangka akan dapat anak perempuan, rupa-rupanya bayi lelaki. Selepas dua hari melalui kesakitan bersalin, akhirnya saya dapat bertemu si ‘Awang’ kecil saya," ujarnya dipetik sebagai berkata melalui Harian Metro.

Malah Zarina juga telah sudi berkongsi wajah penuh anak sulungnya itu dengan peminat di Instagram. Selain gambar, Zarina turut memaklumkan bahawa nama bayinya itu adalah 'Martin Ezra Mikael'.

Tahniah diucapkan buat Zarina.

Photo: Zarina IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DITUDUH MEROYAN DEK TULAR VIDEO KETAWA - INI BIDAS PUTERI SARAH

"Saya ada terbaca satu artikel yang telah membuatkan ramai orang salah faham. Apabila saya buat live di TikTok, saya hanya menjawab persoalan orang dan saya buat lawak lepastu orang ketawa.

"Jadi ada yang edit sikit-sikit.. gabungkan dalam satu video sampai nampak saya ini macam orang yang tak betul pula. Kemudian ramai yang kritik saya belum move on, meroyan hanya sebab mereka judge daripada video yang sikit itu.

"Macam mana korang tahu yang saya ni meroyan? Duduk serumah dengan saya ke? Lebih baik korang tak perlu cakap apa-apa. Jadi di sini saya nak jelaskan mengenai video pendek menunjukkan saya belum move on.

Klik untuk gambar besar

"Benda tu dah lama berlaku, tak bermaksud saya kerap cakap mengenai perkara tersebut terus nak judge saya belum move on, tertekan, meroyan, nak kata saya ni buat-buat happy.

"Pertama sekali, saya dah empat tahun tutup mulut dan kena mental torture dari pihak sana. Jadi ini adalah hak saya untuk bercakap. Bukannya saya dedahkan apa yang berlaku secara details.

"Jadi jangan mudah nak judge daripada video yang telah disunting," demikian ujar pelakon Puteri Sarah Liyana yang tampil menjelaskan mengenai tuduhan yang mengatakan dirinya meroyan, susulan tular video yang disunting dari TikTok Live memaparkan dirinya bergelak ketawa.

Dalam pada itu, Puteri Sarah berkata, perkara tersebut sudah lama berlaku dan kalau dia kerap bercakap mengenai perkara itu tidak bermakna dia  belum move on.

Sejak minggu lalu, hangat diperkatakan kembali mengenai kemelut rumah tangga Puteri Sarah dan suaminya, pengarah dan pelakon Syamsul Yusof apabila timbul dakwaan pengarah itu sudah berkahwin dengan Ira Kazar di Thailand.

Bagaimanapun, Puteri Sarah dilihat tetap tenang meneruskan kehidupan seperti biasa dan kini sedang menikmati percutian ke Jepun bersama dua orang anaknya, Syaikhul Islam dan Sumayyah.

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUDAHKAN SEMUA PIHAK - DATO' VIDA MENGAKU SALAH, BAYAR DENDA RM4,800

Semalam di Mahkamah Majistret Petaling Jaya, pengasas Vida Beauty Sdn Bhd, Dato' Seri Dr Hasmiza Othman atau dikenali sebagai Dato' Seri Vida, telah didenda RM4,800 selepas mengaku bersalah menyiarkan iklan tanpa kelulusan Lembaga Iklan Ubat.

Majistret Mohd Azali Ibrahim turut memerintahkan Hasmiza, 46, menjalani tambahan hukuman penjara lima bulan, sekiranya gagal membayar denda.

Dia selaku orang kena saman (OKS), yang terkenal dengan lagu 'I Am Me', membayar denda berkenaan.

Dalam prosiding itu, ketika jurubahasa membacakan pertuduhan dihadapinya, Dato' Seri Vida menjawab ringkas, 'bagi memudahkan semua pihak, saya mengaku salah'.

Klik untuk gambar besar

Mengikut pertuduhan, Dato' Seri Vida didakwa menyiarkan iklan dalam rancangan 'Jom Singgah' di syarikat penyiaran televisyen, mengenai produk kesihatannya, Pamoga yang didakwa boleh menyembuhkan kulit melecur, sakit sendi dan sakit lutut tanpa kelulusan Lembaga Iklan Ubat.

Dia dituduh melakukan kesalahan itu di Sri Pentas, Persiaran Bandar Utama, antara 1 hingga 1.30 tengah hari, 18 Julai 2016.

Pendakwaan terhadapnya dibuat mengikut Seksyen 4B Akta Ubat (Iklan dan Penjualan 1956), yang boleh dihukum mengikut Seksyen 5(1)(b) akta, yang memperuntukkan hukuman penjara maksimum dua tahun atau denda atau kedua-duanya, jika sabit kesalahan.

Terdahulu, Dato' Seri Vida yang tidak diwakili peguam, dalam rayuannya memohon dikenakan hukuman ringan dengan alasan hanya mengulangi testimoni daripada pelanggan mengenai keberkesanan produk berkenaan.

"Saya tidak dapat mengawal percakapan kerana program itu disiarkan secara langsung dan sekarang saya memilih untuk berdiam diri dan tidak membuat siaran langsung lagi," katanya.

Bagaimanapun, Pegawai Pendakwa Bahagian Penguatkuasaan Bahagian Farmasi Kementerian Kesihatan Malaysia (KKM), membantah rayuan itu dan memohon dikenakan hukuman berat kerana mempunyai kesalahan lampau serta OKS dikenali ramai.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HANEESYA HANEE: I DOA SEMOGA ANAK U TAK HITAM CAM TU AMIINN..."

Selepas menyertai sebuah program realiti popular, nama Haneesya Hanee dikenali ramai meskipun baru saja bertapak dalam industri hiburan tanah air. Walaupun warna kulitnya sering dikutuk, namun gadis berusia 19 tahun itu sememangnya seorang yang sangat yakin dengan dirinya.

Baru-baru ini, sekali lagi ada individu seolah mengutuk dan menghina warna kulitnya dengan manyamakan dengan buah catur hitam. Status individu tersebut mendapat perhatian Haneesya yang bertindak membalasnya dengan tenang dan baik. Haneesya mendoakan agar individu tersebut tidak akan mendapat anak berkulit gelap.

Pada masa sama, menerusi Twitter, Haneesya memuatnaik status memberitahu dia memerlukan waktu rehat untuk menenangkan diri daripada komen negatif netizen. Status Haneesya itu mendapat pelbagai reaksi daripada netizen yang memintanya untuk bersabar atau tinggalkan media sosial buat seketika.

Klik untuk gambar besar

Dalam pada itu, ada netizen mengatakan inilah lumrah sebagai seorang selebriti dimana setiap tindak tanduk akan menjadi perhatian. Kata netizen itu lagi, ini dunia glamor yang Hanee inginkan, jadi dia perlu berhadapan dengan segala kecaman dan kata-kata negatif netizen.

Apa-apa pun, netizen diluar sana janganlah menghina atau mengutuk warna kulit seseorang kerana ia merupakan ciptaan Tuhan.

www.myartis.com / Sumber: Rotikaya & Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM WISH BIRTHDAY SAJAT, SIAP DENGAN AYAT 'PRETTY WOMAN' - ZARINA ZAINUDDIN MOHON MAAF

"Happy birthday pretty woman @nursajatkamaruzzaman apa pun yang Sajat lalui akak tetap doakan yang terbaik buat Sajat. Semoga pengakhiran yang baik buat Sajat," demikian tulis pelakon Zarina Zainuddin yang memberi ucapan hari jadi kepada usahawan kosmetik kontroversi, Sajat, baru-baru ini.

Bagaimanapun, ucapan Zarina itu menerusi ruangan komen Instagram Datuk Seri Aliff Syukri itu menerima kecaman netizen, lebih-lebih lagi penggunaan ayat 'pretty woman'.

Rata-ratanya mengatakan ayat tersebut tidak sesuai diguna pakai memandangkan jantina Sajat sebagai seorang lelaki. Netizen juga mendakwa ayat tersebut seolah-olah memberikan galakan untuk Sajat terus menjadi wanita.

Tidak berdiam diri, Zarina tampil menjelaskan dia hanya sekadar memberikan ucapan biasa tanpa sebarang niat. Kata Zarina, dia tidak menyokong perbuatan Sajat sebaliknya mendoakan usahawan itu mendapat pengakhiran yang baik.

Klik untuk gambar besar

Selain itu, Zarina juga memohon maaf andai kata pandangannya itu salah namun dia meminta agar netizen membaca penulisannya itu sehingga habis.

"Salam, saya baca je komen dalam ni banyak yang negatif, jangan macam tu kita ada keluarga juga dan kita hidup di kelilingi masyarakat. Saya tak sokong Sajat saya doakan dia, saya cuma kata dia cantik sebab dia memang cantik macam perempuan...

"Kalau pandangan saya saya salah saya minta maaf tapi cuba baca caption saya sampai habis… Saya doakan pengakhiran yang baik buat Sajat. No matter who you are Allah knows the best for you... Kita makhluk Allah yang banyak berdosa kita pun tak suci mana.

"Dekat sini saya tengok orang kita suka melaga lagakan sesama sendiri suka menghina orang... Setiap orang ujian hidup dia lain mungkin family kamu tidak terlibat lgbt, mungkin ambil dadah ke berzina makan duit haram ke dosa dosa yang kamu sendiri tak tahu... Allah yang tahu semua orang boleh bertaubat Allah Maha pengasih Maha pengampun Maha Penyayang... Serahkan diri pada Allah...

"Kalau tak suka saya cakap saya minta maaf kita memang selalu nampak salah orang diri sendiri kita kurang kaji sebab orang tak nampak dosa kering kita tapi ingat dari celah mana pun awak berada Allah nampak apa yang awbuat, Allah tutup aib semua, Allahuakhbar," jelasnya.

Terdahulu, Aliff Syukri juga dikecam kerana memberikan ucapan istimewa sempena hari kelahiran sahabat baiknya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIADA HUBUNGAN CINTA PUN, SAYA ANGGAP JOY MACAM KAKAK....." - DA'I SYED

Ramai spekulasikan usahawan Joy Revfa telah menemui pengganti apabila memuatnaik gambarnya bersama bekas peserta program Da'i iaitu Syed Iqmal berserta dengan pakaian sedondon. Tidak mahu peminat terus tertanya-tanya, Da'i Syed tampil memberi penjelasan.

"Tiada hubungan cinta pun, saya sudah anggap Joy macam kakak sendiri tambahan pula jarak umur kami agak besar. Gambar itu diambil ketika kami mendapat undangan berbukan puasa di Menara KL.

"Pakaian kami sedondon kami pun tidak dirancang sebenarnya. Saya dah kenal lama, ketika itu Joy selalu minta nasihat tentang situasinya dan saya sering berpesan agar sentiasa kuat semangat dan kembali bangkit," jelasnya.

Klik untuk gambar besar

Menurut Da'i Syed, perkenalan mereka bermula ketika Joy mengalami masalah rumah tangga bersama bekas suami, Hafiz Hamidun dan sering meminta nasihat daripadanya. Dan sehingga kini perkenalan mereka berlangsung.

Desas-desus mengenai hubungan istimewa mereka mula dihidu peminat apabila Joy memuatnaik gambar mesra dan video mereka berbuka puasa. Pun begitu Syed pula lebih memilih gadis sebaya sebagai teman hidup.

www.myartis.com / Sumber & foto: mStar, Instagram Joy Revfa & Da'i Syed Iqmal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEBAS DARI TAHANAN - BOY IMAN BUAT 'TEGURAN SINIS' UNTUK PENDENGKI

Umum semua tahu mengenai penahanan Datuk Noruliman A. Rahman atau lebih dikenali sebagai Boy Iman atas tuduhan penipuan skim rumah murah yang gagal disiapkan selepas pembeli membuat bayaran.

Selepas beberapa kali ditahan reman, Boy Iman akhirnya dibebaskan dan ada beberapa pihak mengatakan ada individu yang iri hati dengan projek diusahakan oleh syarikat DBI Properties milik beliau.

Setelah lama menyepi kerana isu hangat berkenaan, Boy Iman dalam satu muatnaik terbaru beliau di akaun Instagram membuat satu teguran sinis buat pendengki.

Klik untuk gambar besar

Dalam status tersebut, Boy Iman berkata,runtuhnya sebuah empayar itu adalah kerana perasaan hasad dengki dan pengkhianatan sesama bangsa dan agama.

Boy Iman pada masa sama turut berdoa agar syarikat satu hari nanti akan menjadi satu empayar yang lebih besar dan dikenali setelah menempuh pelbagai dugaan dan cabaran sebelum ini.

Agak deep dan sinis juga kenyataan yang dibuat oleh Boy Iman, namun apa yang berlaku disebalik penahanan beliau sehingga hari ini masih lagi tergantung dan mencetuskan tanda tanya.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::